Apakah Kesan Jika Anda Memakai Seluar Jeans Yang Tidak Pernah Dibasuh Selama 15 Bulan?

Seorang pelajar kolej di Kanada, Josh Le telah mencipta satu eksperimen yang ‘kotor’ di mata orang, tetapi nampak cantik di mata saintis. Iaitu memakai seluar jeans yang sama tanpa membasuhnya selama 15 bulan.

Kisah ini sebenarnya terjadi pada tahun 2011, tetapi apa salahnya untuk kita ingat kembali projek ‘gila’ ini kerana jeans sudah menjadi sebahagian daripada hidup kita.

Ketika Le kembali ke tahun kedua pengajiannya di University of Alberta pada bulan September 2009, dia telah membeli sepasang seluar jeans berjenama Nudie Jeans dengan harga $ 165 (RM710.00) untuk semester baru.

Le semestinya mahu wang yang dia laburkan itu berbaloi, jadi dia bertindak memakai seluar jeans tersebut sebanyak 330 kali tanpa membasuhnya antara September 2009 dan Disember 2010, katanya.

Idea gila untuk memakai jeans sebanyak 330 kali tanpa membasuhnya hadir ketika dia berada di dalam kelas pengajian tekstil. Dia mendapat idea untuk mengubah denimnya menjadi eksperimen.

“Profesor saya menyebut bahawa dia pakar dalam tekstil dan bakteria, jadi timbul rasa ingin tahu dalam diri saya,” kata Le. “Saya sebenarnya bergurau bila saya mengatakan bahawa kita harus melakukan analisis bakteria pada jeans dan dari situlah ia bermula.”

Seluar jeans dengan reka bentuk gelap dan ringan mula dipakai oleh Le. Ia juga telah dibawa oleh Le untuk mengembara ke pelbagai musim, berhadapan dengan suhu beku Edmonton, hingga panasnya California dan Mexico ketika Le mengembara ke sana.

“Memakai seluar jeans setiap hari, untuk satu perkara, ia menghilangkan tekanan dari memilih apa yang harus dipakai pada waktu pagi, kadang-kadang saya tidur memakainya untuk membantu mempercepat proses pudar,” kata Le.

Antara cabaran yang Le lalui adalah masalah bau. Dia sedar bahawa pilihannya untuk memakai seluar jeans yang sama selama 15 bulan akan dipersoalkan oleh orang tuanya.

“Sekiranya anda tidak mencuci pakaian, ia akan menimbulkan pertanyaan. Saya sangat berhati-hati dengan bau. Saya akan melakukan ujian bau pada waktu pagi,” kata Le.

Sekiranya seluar jeans berbau, Le akan memasukkan jeans tersebut ke dalam peti sejuk semalaman atau menggantungnya selama beberapa jam dan sehingga kini, ibu bapanya tidak pernah memahami apa yang dia lakukan.

“Ibu bapa saya, mereka agak konservatif,” kata Le. “Kata ayah saya sambil cuba mengejek saya, ‘Pada zaman saya, orang-orang mencuci pakaian selepas mereka memakainya.'”

Selepas 15 bulan dan satu minggu, tiba masanya untuk melihat hasil seluar jeans tersebut. Le telah meminta bantuan profesornya, Rachel McQueen. “Saya sangat kagum dengan Josh,” kata McQueen. “Dia sangat ingin tahu dan ini kedengaran seperti projek yang menyeronokkan.”

Mereka mencuci seluar jeans tersebut dan memakainya selama 13 hari lagi. “Tidak ada perbezaan dalam pengangkutan bakteria walaupun ia dipakai selama 15 bulan atau hanya 13 hari,” jelas McQueen.

Bakteria yang terdapat pada seluar jeans kebanyakan berasal dari kulit Le dan tidak berbahaya, kata McQueen.

Le dan McQueen menekankan bahawa penyelidikan mereka tidak saintifik kerana dilakukan dalam skala yang kecil tetapi, kata McQueen, tidak mencuci seluar jeans selepas memakainya adalah sesuatu yang baik untuk alam sekitar dan baik untuk seluar jeans anda.

“Saya secara peribadi berpendapat 15 bulan agak lama,” kata McQueen. “Lebih baik jangan mencuci seluar jeans anda selepas memakainya. Dengan tidak kerap mencuci, anda akan memanjangkan ketahanan jeans anda.”

Terdahulu, seorang pengumpul Levi’s vintaj dari Malaysia sanggup melabur sebanyak RM300,000 untuk 3 helai jeans. Klik pautan di bawah untuk membaca.

Pengumpul Levi’s Vintaj Dari Malaysia Sanggup Labur RM300,000 Untuk 3 Helai Jeans Ini

Kojima Jeans Street, ‘Syurga’ Buat Peminat Denim Tegar


Apakah Makna Nombor Water Resistance Pada Jam Tangan Anda

Tak sangka selama ini salah faham tentang makna water resistance dan nombor yang tertera pada jam tangan. Dulu saya fikir ‘water resistance up to 30 meter‘ itu bermaksud saya boleh masuk ke dalam air bersama jam tangan ini sehingga 30 meter tanpa merosakkannya. Rupa-rupanya salah!

Sebenarnya jam tangan boleh rosak jika saya lakukannya sebegitu. Walaupun nombor di dail atau belakang penutup jam tangan tulis pelbagai nombor, ia tidak merujuk kepada senario dalam penggunaan, atau mencerminkan keupayaan jam tangan bagi klasifikasi rintangan air. Sebaik-baiknya jam tangan di dalam keadaan kering.

Ia hanya menunjukkan jam tangan itu boleh masuk ke dalam air seperti diikat pada tali pancing dan diturunkan ke dalam laut tanpa melakukan apa-apa pergerakan. Jika ada pergerakan, tekanan di dalam air sudah jadi makin tinggi dan jam tangan tidak dapat bertahan lama dengan tekanan tersebut.

Kebiasaannya saya memilih jam tangan yang mempunyai ciri kalis air sebab saya percaya kehidupan seharian kita pasti akan melibatkan penggunaan air sama ada ketika tak sengaja terpercik air, berpeluh atau hari hujan.

Namun begitu, saya tidak akan sesekali bertindak dengan sengaja mengalirkan air atau mengenakan air pada jam tangan atau membiarkan jam tangan berwap. Apatah lagi jika jam tangan itu tiada tertulis water resistance, pastinya ia dijaga seperti sehelai kertas kerana khuatir akan cepat rosak dan berkarat.

Ringkasan: Jam tangan yang hanya ditulis ‘water resistance’ tanpa nombor adalah petanda ia direka untuk percikan tidak sengaja air sahaja.

Water Resistant 30 Meters/3 Atmospheres/3 Bar/100ft

Jika jam tangan ditulis kalis air sehingga 30 meter, ia bermakna hanya kalis percikan air sahaja dan tak bermakna jam tangan ini akan OK jika di bawah paras laut. Mungkin jam tangan boleh dibawa masuk ke dalam air dengan berhati-hati dan ambil masa yang sekejap tetapi ia mungkin tidak boleh bertahan lama.

Ringkasan: Jam tangan ini sesuai untuk aktiviti harian tetapi tidak sesuai untuk dibawa berenang bersama.

Water Resistant 50 Meters/5 Atmospheres/5 Bar/165ft

Saya pernah mempunyai jam tangan seperti ini jenama Guess, hadiah daripada Mama. Ia bertahan selama 5 tahun dan tragik ia berpisah dengan saya bukan kerana rosak tetapi hilang entah ke mana sewaktu mendaki bukit.

Dengan jam tangan kalis air 50 meter, sekarang anda boleh berenang dengannya di tempat cetek. Namun, anda perlu mengurangkan pendedahan dalam air dan mungkin pilihan untuk tanggalkan jam tangan sebelum berenang itu adalah lebih baik. Untuk menyelam pula, mungkin ia masih lagi bukan satu idea yang baik.

Ringkasan: Jam tangan ini sesuai untuk kegunaan harian dan aktiviti berenang tetapi tidak sesuai untuk aktiviti menyelam, snorkeling atau sukan air.

Water Resistant 100 Meters/10 Atmospheres/10 Bar/330ft

Ini sesuai untuk peminat aktiviti snorkeling kerana tiada masalah untuk berendam lama di dalam air. Tapi untuk menyelam, masih sukar nak dinyatakan sesuai atau tidak sebab ada jam tangan khas untuk aktiviti diving, bukan sebarangan jam tangan.

Oh ya! Jika anda perasan akan saiz fizikal jam tangan ini akan semakin tebal besinya apabila semakin bertambah nilai ketahanan rintangan air. Ini kerana untuk menghadapi tekanan di dalam air.

Ringkasan: Jam tangan ini sesuai untuk kegunaan harian, aktiviti berenang, skin-diving dan snorkeling tetapi tidak sesuai untuk high board diving atau sub-aqua diving.

Water Resistant 200 Meters/200 Atmospheres/20 Bar/660ft

Walaupun nampak macam sesuai sangat untuk skuba, tetapi sebenarnya tidak. Jadi, seeloknya tidak mengambil risiko. Untuk berenang di dalam kolam dengan beberapa pusingan adalah sesuai tetapi hanya tekan butang pada jam tangan sewaktu di atas air sahaja.

Water Resistant 300 Meters/300 Atmospheres/30 Bar/880ft

Ini adalah wilayah untuk menyelam bersama jam tangan ini, walaupun ia tidak disahkan dengan standard ISO 6425. Jom redah. Ia juga sesuai untuk sukan air impak tinggi, dan saturation diving.

Haaa! Inilah jam tangan untuk profesional skuba. Ia ditulis “ISO 6425” atau “Divers” dan nombor kedalaman ditulis pada dial atau bekas kerangka jam tangan. Ia direka untuk menyelam dan diberikan pengesahan mengikut standard ISO dimana ia dijamin oleh pembuat jam tangan untuk kedalaman sekurang-kurangnya 100 meter atau tambahan 25% jika air statik.

Selain itu, jam tangan ini mempunyai kejutan yang ketara, magnet, dan toleransi dengan air garam, dan memberi petunjuk apabila berada dalam kegelapan. Jika anda mahu pergi lebih jauh ke dalam air, inilah jam tangan yang sesuai dengan tujuan anda.

Kebanyakan jam tangan water resistant tidak direka untuk berada lama di dalam air. Ia telah diuji di dalam makmal dengan tekanan statik untuk masa pendek pada kedalaman tertentu. Tapi apabila ia digunakan di dalam persekitaran sebenar, tekanan itu lebih tinggi. Malah, kandungan air pada paras kedalaman tertentu mengandungi bahan tertentu yang boleh merosakkan seal jam tangan.

Selain itu, elakkan jam tangan daripada minyak wangi, semburan aerosal dan kosmetik. Jam tangan juga patut diuji setiap 2 tahun dan gaskets ditukarkan jika perlu untuk mengekalkan ciri water resistance.

1. Lap lembapan, peluh atau kotoran dengan kain kering yang lembut selepas mengeluarkannya dari pergelangan tangan untuk meningkatkan ketahanan semula bekas itu, gasket dan tali jam tangan.
2. Selepas menggunakan jam tangan tahan air di dalam air laut, basuh dalam air tawar dan kering dengan kain lembut.
3. Jangan basuh jam tangan tahan air ketika butang bentuk mahkota ditarik keluar.
4. Elakkan mencuci jam tangan tahan air secara langsung di bawah air yang mengalir. Basuh di dalam sinki atau bekas air.

Ini rupa jam tangan yang berbeza had water resistance:

LIKE dan FOLLOW Vocket di Facebook serta Instagram


Apakah Mungkin Parlimen Dibubar Hari Ini?

Segala teka-teki mengenai tarikh pembubaran parlimen bakal terjawab hari ini selepas mesyuarat kabinet yang dipengerusikan perdana menteri Datuk Seri Najib Tun Razak.

Untuk pengetahuan anda, mesyuarat kabinet yang bermula 11.30 pagi ini bakal disiarkan secara langsung menerusi RTM. Pengumuman ini dibuat selepas mesyuarat yang sepatutnya dibuat pada Rabu lepas ditangguhkan.

Datuk Seri Najib juga dijangka menghadap Yang di-Pertuan Agong bagi mendapatkan perkenan Baginda sempena pembubaran sebelum dimaklumkan kepada Jemaah Menteri pada mesyuarat Kabinet.

Sejurus selepas parlimen dibubar, pilihan raya haruslah diadakan dalam tempoh 60 hari selepas pembubaran. Melihat kepada kebiasaan sebelum ini, ramai yang menjangkakan pilihan raya bakal diadakan pada minggu pertama bulan Mei.

Pengumuman yang dibuat ini sekaligus membuatkan orang ramai serentak mendapatkan tiket untuk pulang ke halaman masing-masing. Buat anda sebagai rakyat, sudahkah anda membuat keputusan untuk memilih parti untuk meneraju tempat anda?


Apakah Pembiayaan ASB Itu Komitmen Atau Pendapatan

Ramai orang keliru tentang pembiayaan ASB (Amanah Saham Bumiputera) ini satu pendapatan atau komitmen. Ini kerana ada orang yang mempunyai pembiayaan ASB ini telah menyebabkan pembiayaan perumahan mereka ditolak oleh pihak bank dalam situasi tertentu.

Pegang ini saja: Pembiayaan ASB adalah komitmen. Dividen ASB adalah pendapatan.

Betul, tidak dinafikan pembiayaan ASB adalah komitmen. Yalah, dah tiap-tiap bulan anda keluarkan duit ansuran bulanan. Anda boleh guna ASBF sebagai tools untuk kumpul 10% deposit rumah dengan cepat.

Anda kena ingat, sebarang pembiayaan yang muncul dalam laporan CCRIS akan dikira sebagai komitmen dalam kiraan Debt Service Ratio (DSR).

Jika ASB Financing belum cukup setahun, ia akan dikira sebagai komitmen. Selepas setahun, barulah dikira sebagai pendapatan. Bergantung pada bank juga lah. Ada bank yang ambil 100% sebagai pendapatan dan ada juga bank yang ambil 80% saja sebagai pendapatan.

Banyak bank yang mesra pengguna pembiayaan ASB ini. Biasanya hanya bank yang menawarkan pembiayaan ASB akan mengira dividen ASB sebagai pendapatan selepas setahun pembiayaan ASB.

Antara bank yang menganggap pembiayaan ASB sebagai pendapatan selepas setahun ialah:
1. Maybank
2. BSN
3. RHB
4. CIMB: Dikira 80%
5. Bank Rakyat: Syaratnya mesti lepas 3 tahun, bawah 3 tahun dikira sebagai komitmen.
6. Bank Islam: Pendapatan dan komitmen bergantung kepada tempoh yang diambil.
7. Al-Rajhi
8. HSBC Amanah

Antara bank yang menganggap pembiayaan ASB sebagai komitmen ialah:
1. Affin Islamic
2. Public Bank

Senarai di atas hanyalah sebagai panduan asas. Anda boleh rujuk bank berkenaan untuk maklumat lanjut. Mungkin polisi pihak bank akan berubah dari semasa ke semasa.

Keadaan kewangan setiap orang berbeza. Yang penting ialah matlamat anda kena jelas dan bijak mengatur. Kalau hanya pembiayaan ASB RM50,000, mungkin tiada masalah. Jika pembiayaan ASB yang besar atau maksimum, kaji balik DSR anda itu ya.

ASB Financing sebenarnya melatih diri anda membayar balik ansuran bulanan dengan cun (baik) saja. Latih anda supaya boleh menyimpan dengan cara force saving. Ini ansuran kereta pun culas, bayar kadang-kadang saja.

Jika begitu keadaan anda, mana ada bank nak bagi pembiayaan perumahan selama 30-35 tahun pada anda. Hutang tersedia ada pun sudah rabak, dan barai nak bayar balik.

Di sini perlunya perancangan kewangan yang berkesan. Dah cukup deposit rumah, anda boleh tamatkan ASB Financing itu. Laporan CCRIS yang cun (cantik) dan juga deposit rumah sudah ada. Apa lagi pihak bank mahu?

Pastikan ASB Financing anda jenis pembiayaan Islamik. Tak ada lock in period ataupun penalti fees jika terminate awal. Seelok-eloknya takaful tempoh yang minima ataupun tidak ambil jika untuk pelaburan jangka pendek. Simple.

Nanti jika anda ingin memohon pembiayaan perumahan, selain payslip, anda boleh sediakan dividen ASB sebagai supporting income.

Jadi, jika anda nak beli rumah pada tahun 2017 dan nak buat pembiayaan ASB juga, bagi lepas pembiayaan perumahan dululah. Pembiayaan ASB ini senang saja nak lepas. Jangan buat pembiayaan perumahan dan ASB pada tahun yang sama. Lainlah kalau gaji anda sama banyak gaji Jusa C.

Dah hadam? Lepas ini anda janganlah asyik nak salahkan ASB Financing saja jika pembiayaan perumahan anda ditolak oleh pihak bank.

Sedar diri, anda itu pencinta hutang. Semua hutang anda bantai (ada). Hutang kereta, hutang peribadi, hutang PTPTN, hutang kad kredit, hutang Courts, hutang AEON, hutang member tak reti nak bayar. Kah!

Silakan share artikel ini untuk ramai lagi agar sama-sama dapat manfaat dan kesedaran bersama. Thanks.


Apakah Penyebab Harga Pasaran Saham Dunia Menurun?

Dow Jones Industrial Average jatuh lebih daripada 1,000 mata pada waktu pagi apabila pasaran saham di seluruh dunia jatuh teruk pada Isnin lepas untuk hari kedua perdagangan berturut-turut. Kini, ia pulih sedikit dan berada hanya 475 mata ke bawah.

Jadi, apakah sebenarnya yang telah berlaku sehingga menyebabkan mata pasaran saham sedunia turun naik?

Sebenarnya agak mustahil untuk menyatakan sebab yang tepat apabila pasaran naik atau turun pada hari-hari yang berlainan. Tetapi terdapat dua faktor utama yang mungkin menyumbang kepada jualan semasa secara besar-besaran iaitu China dan ekosistem harga saham (“what goes up must come down”).

Apa yang berlaku di China, warga dunia akan turut mengalami implikasinya. Itulah yang menyebabkan keadaan negara China mampu mempengaruhi jatuh bangun harga saham dunia.

Ekonomi negara China telah menerima bantuan (analogi chugging: menahan orang yang lalu-lalang dengan tujuan meminta derma untuk sesebuah badan kebajikan) bersama selama bertahun-tahun pada kadar pertumbuhan sebanyak 7% atau lebih. Namun begitu, kerajaan China mendapati data prestasi ekonomi terbaru adalah lebih lemah daripada jangkaan. Ini menyebabkan kerajaan China terpaksa campur tangan dengan cara menjatuhkan nilai mata wangnya, yuan, untuk menyokong pertumbuhan. Kesannya, pelabur-pelabur yang menjangkakan ekonomi China untuk terus naik menjadi takut. Dan kerana pasaran global begitu saling berkaitan antara sesebuah negara, terutama dengan Amerika Syarikat dan Eropah yang bergantung kepada produk-produk China dan kuasa pelaburannya menyebabkan apa yang berlaku di China boleh memberi kesan kepada pasaran saham di luar negara juga.

2. Ekosistem harga saham (“apa saja yang naik mesti akan turun”)

Kedua-dua pasaran saham China dan Amerika Syarikat mengalami peningkatan cepat harga stok untuk sementara waktu. China naik kerana dikuasakan oleh sebahagian pelabur runcit yang tidak sofistikated dan Amerika Syarikat pula kerana data ekonomi yang menggalakkan dan peningkatan dalam saham teknologi.

Pemerhati telah memberi amaran berhubung dengan “pembetulan” yang tidak dapat dielakkan untuk sementara waktu. Tiada siapa tahu mengapa “pembetulan” dilakukan pada waktu ini. Tetapi kadang-kala ia disebabkan oleh semua pelabur berasa cemas gara-gara satu sentakan awal yang menakutkan atau keadaan panik boleh berlaku dengan sendirinya apabila tercipta kebimbangan di dalam sistem.

Walaubagaimanapun, naik atau turun harga pasaran saham kerana disebabkan oleh sesuatu, ada pihak yang mengambil peluang untuk membeli stok-stok saham pada harga rendah terutama di kalangan pelabur muda.

LIKE dan FOLLOW Vocket di Facebook serta Instagram


Apakah Perbezaan Diantara Keyboard Warrior Dan Keyboard Ninja?

Keyboard warrior adalah mereka yang pompang-pompang disebalik komputer.

Keyboard ninja adalah mereka yang mahir 22 teknik asas dibawah. Sudah tentu, untuk ke peringkat Juunin, Sannin atau Hokage, teknik yang lebih advance diperlukan.


Apakah Persamaan Asal Usul Ikea, WhatsApp, GoPro, Redbull dan Apple? Ini 5 Fakta Yang Anda Belum Tahu

“Di mana nak cari perabot rumah yang design best, stylo dan moden?”

“Apasal memori handphone aku cepat gila penuh ni?”

“Camne nak rakam gambar kucing jalan-jalan dalam rumah?”

“Aku nak driving jauh ni tapi penat baru balik keje”

minum je Redbull

“Laptop brand apa yang nipis, ringan, bateri tahan lama dan cantik”

Asal usul Ikea, WhatsApp, GoPro, Redbull dan Apple disebabkan satu insiden?
Jom kita tengok apa ceritanya. Sumber dari laman web Entrepreneur.

1. IKEA muncul sebab,
Ingvar Kampard nak masukkan meja dalam kereta.
Tapi tak muat.
So dia cabut je kaki meja tu.

2. WhatsApp muncul sebab,
Jan Koum nak call bapa dia.
Tapi bapa dia kat Ukraine.
Dan dia takde duit nak call.

3. GoPro muncul sebab..
Nick Woodman suka surfing ombak di pantai.
Dia nak ambil gambar selfie tapi,
camne nak ambil gambar sambil surf atas ombak !

4. Redbull muncul sebab..
Dietrich Mateschitz pergi Thailand.
Dia alami jetlag sebab lama sangat dalam kapal terbang.
So dia minum sejenis minuman tempatan dan rasa best.

5. Apple muncul sebab..
Steve Jobs nak komputer yang ada gambar kat skrin.
Zaman tu komputer semua tulisan sahaja.
Dan dia nak interface komputer tu cantik macam poster kat kampus dia.

p/s : TheVocket muncul sebab.. nak bagi korang rasa enjoy bila surf internet.
Ahaks ;)


10 Cara Bina Kredibiliti Sebelum Pelajar Jana Wang Dengan Fotografi

Sekarang ini musim majlis konvokesyen di universiti-universiti tempatan.

Pastinya mereka yang bakal bergraduat mahu merakam detik-detik indah mereka. Trend menggunakan perkhidmatan jurugambar untuk merakam moments graduasi adalah tidak asing lagi.

Bagaimana anda sebagai seorang pelajar universiti yang ada kemahiran fotografi mahu ambil peluang ini setiap kali majlis konvokesyen di universiti anda?

Jawapannya, binalah kredibiliti anda sebagai jurugambar di kalangan kawan-kawan dan juga di universiti sebelum majlis konvokesyen berlangsung. Ia ambil masa tetapi berbaloi.

Ikuti tip mudah bina kredibiliti ini berdasarkan pengalaman sendiri semasa di universiti dulu.

1. Pastikan anda selalu bawa kamera bersama-sama ke mana sahaja di universiti.

2. Paparkan koleksi gambar anda di platform media sosial/internet.

4. Jadi jurugambar sukarela untuk akhbar universiti anda.

5. Jadi jurugambar sukarela untuk program persatuan/kelab anda.

6. Iklankan perkhidmatan anda di papan kenyataan universiti.

7. Sertai komuniti fotografi di kawasan anda dan di internet.

8. Berkongsi ilmu fotografi dan mengajar orang lain tentangnya.

9. Ikuti kelas/kursus fotografi di luar waktu kuliah.

10. Kongsikan pelbagai aktiviti fotografi anda di media sosial.

Apabila orang sedar kewujudan anda di universiti dan tahu apa yang anda boleh lakukan dengan kamera anda, orang akan hargai kemahiran anda dan mahukan perkhidmatan fotografi anda.

Jika anda turut mengambil gambar-gambar rakan sekelas atau senior sepanjang tahun kuliah, anda mungkin boleh tawarkan mereka koleksi gambar tersebut sebagai kenangan apabila tiba musim konvokesyen atau final year. Untuk jayakannya, bekerjasamalah dengan salah seorang dari batch tersebut.

Dengan membina kredibiliti dan portfolio, mungkin hobi fotografi akan jadi salah satu pilihan kerjaya anda apabila tamat belajar kelak.

p/s: along the way, anda juga akan belajar cara memulakan bisnes.


11 Tip Mendapatkan Harga Murah Untuk Tambang Kapal Terbang

Nota Editor: 11 tip ini telah dikongsikan di laman web mysuperkids.net. Kmai kongsikan semula di sini dengan izin daripada penulis. Semoga ia dapat membantu anda berjimat sebelum travel.

Hari ni kita take one step ahead dengan cara-cara nak cari tambang kapal terbang murah-murah pulak. Kot ada yang teringin ke London, kita godek-godek dulu. Mana la tahu dapat best deal, terus angkat!

Tool yang sangat best untuk berangan. Layari www.kayak.com/explore

Mana tak berangannya bila tengok world map dengan possible tambang nak pergi sana.

Dan yang bestnya kita boleh main-main select nak gi time summer ke winter ke, bebile ke.

Jangan tengok satu airlines je. Survey macam-macam airlines yang ada offer route yang kita nak pegi tu.

Misalnya pegi naik MAS, balik naik Air Asia. Survey, OK. Kadang-kadang naik kapal terbang yang berbeza ni lebih berbaloi.

Satu lagi boleh guna fungsi multi-city dengan airlines yang sama. Contohnya kita pegi Australia turun di Sydney, dan balik dari Adelaide. Tapi multi-city ni kena guna function “Multi-city” yang dalam website masa booking tu tau. Jangan beli asing-asing, mahal sesangat!

Contoh boleh rujuk pada gambar di bawah.

4. Book tiket sekurang-kurangnya 2 bulan lebih awal

Kalau nak tiket murah, mesti booking awal-awal. Seberapa awal?

Sekurang-kurangnya 2 bulan atau 6 minggu sebelum tarikh nak terbang. Siap ada kajian yang dibuat pasal benda ni. Harga tiket yang dibeli sebelum tempoh 2 bulan terakhir tu biasanya lebih murah dari biasa.

Untuk perjalanan jauh, penerbangan terus biasanya lebih mahal dari transit. Misalnya tiket kelas ekonomi ke London kalau direct flight dengan British Airways, one way boleh dapat dalam RM2,200 paling murah (harga premium ekonomi dalam RM5,000).

Tapi kalau naik Vietnam Airlines transit di Ho Chi Minh boleh dapat dalam RM1,200 je. Kan ke jimat RM1,000 tu!

Jangan rely pada satu website je. Tadi dah berangan dengan Kayak Explore, then mesti compare dengan site lain-lain seperti Sky Scanner, Expedia, Travelocity, Orbitz, Airfarewatchdog, Cheaptickets, etc.

Jangan lupa untuk buat comparison dengan website asal airlines pilihan kita tu. Kadang-kadang diorang ni buat offer eksklusif hanya di website dia je.

8. Daftar sebagai member/frequent flyers

Jangan terbang begitu saja tanpa daftar sebagai frequent flyers. Setiap miles adalah dikira tau. Setiap kali travel, kumpul points & nanti boleh redeem balik. Mana tahu dapat tiket free!

Kalau dapat silver/gold card contohnya Enrich ni, boleh check in di kaunter Business Class, priority baggage, & pemegang gold card boleh masuk MAS Golden Lounge walaupun kita naik ekonomi.

9. Guna kad kredit yang ada link dengan airlines atau yang boleh redeem airlines points

Bab nak guna kad kredit ni ada teknik dia. Kalau tak reti teknik dia ni, alamat boleh bangkrap. Tahu tak ramai rakyat Malaysia yang bangkrap sebab hutang kad kredit?

Kalau nak guna kad kredit, guna yang tie dengan airlines points, misalnya CIMB Enrich Gold, boleh dapat 2 kali Enrich points tiap kali buat pembelian.

Lepas tu, point-point mata ganjaran segala yang lelain tu convert ke Enrich point. Tak ke best tu. Travel free!

Harga tiket pada waktu-waktu tak masuk akal, misalnya pagi sangat, tengah malam sangat biasanya lebih murah dari waktu-waktu lain. Kami pun selalu fly ambik flight jam 2-3 pagi, jam 5 pagi.

Kadang-kadang airlines ni suka announce sebarang offer kepada followers mereka di media sosial. Jadi sila follow lah ye Twitter, FB, IG, subscribe newsletter mereka tu.

Amacam? Berguna tak tips-tips ni? Kalau berguna kongsi-kongsikan dengan kawan-kawan. Mudah-mudahan boleh bantu mereka yang sedang cari pasal nak habiskan cuti!

BACA: 9 App Percuma Ini Boleh Bantu Anda Travel Dengan Lebih Mudah. Ramai Tak Tahu #6

BACA juga: Nah, Ini Tips Dapatkan Harga Diskaun Untuk Tiket Kapal Terbang. Mungkin Juga Dapat Tiket FREE!

LIKE dan FOLLOW Vocket di Facebook serta Instagram


Apakah Tindakan Peniaga Muslim Patut Lakukan Demi Menjayakan Kempen ‘Buy Muslim First’

Hari ini masuk 16 bulan kerajaan Pakatan Harapan memegang kemudi pemerintahan negara. Ada banyak perubahan yang berlaku, ada yang setuju, ada yang tidak, ada yang mahu beri masa dan ada yang tak sabar-sabar nak tukar kembali ke pemerintahan sebelum ini atau memberi laluan kepada PAS yang masih belum diuji untuk menduduki takhta teratas pemerintahan negara kita.

Saya antara yang jarang memberi komen, lebih suka membaca dan memerhati sahaja. Oleh kerana tak pandai dalam dunia politik dan sepak terajang mereka, saya banyak mengundurkan diri.

Namun ada satu benda yang sangat menarik perhatian saya sekarang, iaitu kempen besar-besaran yang sedang giat dilakukan oleh hampir semua kawan-kawan dan saudara mara saya. Ianya adalah mengajak dan mempromosikan produk Muslim.

Selepas ada pihak cuba bermain api dengan membawa sentimen bangsa kepada negara kita ini, kali ini kita bergabung sama-sama untuk merealisasikan impian untuk membawa produk Muslim kepada yang lebih tinggi dengan menggunakan kempen ini.

Saya melihat komen Tun Dr. Mahathir Mohamad, yang mengatakan kempen ini adalah tidak patut dan tidak wajar. Beliau memberi kata begitu atas dasar seorang pemimpin yang melihat kuasa ekonomi salah satunya datang dari pembeli.

Sekiranya kempen ini berjaya dilakukan, maka akan ada kerosakan dalam bentuk ekonomi negara, kerana sumber komoditi negara hari ini dikuasai oleh bukan Muslim walaupun negara kita ini negara Islam.

Dan saya yakin sesiapapun yang berada di kerusi itu akan beri komen yang sama, DS Najib, Tun Abdullah atau sesiapa sahaja, akan beri komen ianya tak perlu kerana menjaga ekonomi negara. Ia bukan faktor bangsa atau agama, ia adalah tentang ekonomi negara. Skopnya besar.

Beras, roti, gula, garam, susu, lampin, bot nelayan, ladang, dusun, kebun, hartanah serta banyaknya hal memang dikuasai oleh mereka dan ini menjadikan ekonomi negara berkembang dengan sangat pesat dan penggunanya ialah orang Islam secara majoriti.

Letak tanda halal, semua boleh dibeli di mana-mana.

Sejak beberapa minggu lepas, kempen ini sudah memberi getarannya. Dari diejek-ejek melalui media oleh beberapa orang Menteri, hinggalah hari ini ia semakin hampir berjaya menumbangkan ego ramainya orang.

Minyak masak diturunkan harga, roti dibeli hanya yang dimiliki oleh orang Islam, beras serta berbagai lagi barangan juga begitu dan buat kali pertama saya tersenyum puas melihat suasana begini.

Ia bukan kerana kempen tentang produk, ia adalah kerana bagusnya kita bersatu dalam hal begini.

Ada banyak benda kita dapat belajar dari kempen begini.

1. Pemilik bisnes Islam perlu jaga kualiti perniagaan.

Rata-rata orang Melayu Islam sebelum ini tidak membeli atau pergi ke perkhidmatan yang diberikan oleh orang Melayu Islam adalah kerana teruknya layanan, kebersihan tidak dijaga, barang yang terlalu mahal dan sering kita jumpa pekedai atau pemilik yang sombong nak mati.

Ia memual dan menjelekkan. Berbeza dengan kedai bangsa lain, agama lain, yang sering menganjurkan perkhidmatan yang baik, selesa, harga yang berpatutan dan mempunyai skill PR yang sangat tenang dan kemas.

Ini bisnes orang Melayu Islam wajib ada mulai hari ini.

Kebanyakan dari kita juga sangat suka berbisnes dengan berbuat pemasaran gimik tak tentu hala. Dan ini menyebabkan kita semua naik menyampah dengan produk dan perkhidmatan orang kita. Ia bukan tentang produk sangat, namun tentang pemilik. Kita lebih sanggup pakai produk luar hanya kerana menyampah, bukan kerana rendah kualiti dan sebagainya.

Sudah sampai masa orang Melayu Islam belajar menerima rungutan daripada pelanggan. Ini antara kelemahan terbesar orang kita. Terima rungutan (complain) kita akan melompat bawa parang. Sedangkan bangsa lain, agama lain, akan dokumenkan segala rungutan, bawa dalam mesyuarat, baiki dan esok buat baru segalanya. Menjadikan bisnes mereka semakin baik dan terus maju beratus tahun lagi.

4. Belajar berdisiplin dalam perniagaan.

Belajar disiplin mereka. Mereka ini masuk ke negara kita dan mengkaji apa kita makan, apa kita minum, apa kita suka, dan semua itu datang dari disiplin kerja yang cukup gagah. Dan kita melayan semua itu dengan cukup sempurna. Sedangkan kita juga kena ada disiplin tinggi supaya kita menghasilkan produk yang lebih kurang sama dengan mereka.

Penghasilan produk makanan adalah yang paling berguna dan berhasil dalam menaikkan ekonomi dalam mana-mana negara pun. Dan jika disiplin tentang itu tiada, maka kempen ini akan berakhir lagi beberapa bulan sahaja.

Disiplin belajar dan mengkaji ini sangat kecil dalam masyarakat kita. Dan itu antara kekurangan paling besar yang kita kena tolong.

5. Pengurusan kewangan sangat penting dalam bisnes.

Belajar berniaga dengan mengurus kewangan, mengurus syarikat, mengurus orang serta mengurus keluarga secara paling baik. masalah paling besar perniagaan orang kita ialah dengki dan hasad. Ianya datang dari persaingan yang tak sihat, suka perli dalam tak sedar, suka bercakap besar dan memualkan orang, suka sembang kencang, suka sana sini namun bab pengurusan, kelaut.

6. Jangan terlalu hype dalam membina perniagaan.

Berhenti overclaim dan mula buat produk berkualiti. Ini masalah besar orang kita, bab meninggikan produk dengan kuasa perkataan atau cakap besar adalah benda biasa yang kita dengar. Banyak-banyak belajar tentang dunia pemasaran global. Ianya menguntungkan dalam bentuk branding serta menaikkan nama produk tanpa perlunya overclaim.

Kemudian menyalahkan sihir serta banyaknya benda yang tak bagus masuk hanya kerana tak pandai berniaga.

Kempen ini saya sokong. Saya sendiri menukar beberapa produk yang saya biasa beli dan mula membeli produk kita sendiri. Namun, dalam waktu berkempen, jika sesama kita tak mahu berubah, maka saya rasa kempen ini akan berakhir tidak lama lagi.

Semua orang perlu bersatu hati, pelanggan sudah bersama, maka bola sekarang dipegang oleh peniaga pula. Sekiranya kalian tidak mahu bergabung dengan apa yang ada dalam pemikiran kami, maka pelanggan akan perlahan-lahan pergi secara sembunyi-sembunyi ke produk yang biasa mereka guna.

Hanya kerana kalian tidak layan pelanggan, tidak pandai mengambil rungutan, jual mahal-mahal, suka bergaduh, suka perli suka menyakitkan hati pelanggan, kempen ini boleh gagal. Sungguh.

Terus beli produk Muslim. Saya sokong sepenuh hati.

Khairul Hakimin Muhammad,
Sampai sekarang masih kuat nak berkongsi ilmu Content kepada semua peniaga produk Muslim, namun tak semua mahu ambil peluang, yang tahu depa perli dan perang. Huhu.

Khairul Hakimin juga pernah berkongsi beberapa artikel menarik dan memberi impak positif di Vocket sebelum ini.

Mengapa Tekanan Buat Anak-Anak Bukan Cara Terbaik Untuk Mendidik

Pengalaman Saya Menonton Konsert ‘Sold Out’ Hebat Siti Nurhaliza Di Axiata Arena

Bagaimana Pasangan Mat Salleh Ini Jana RM65,000 Sebulan Tanpa ‘Begpacking’


12 Perkara Tentang Restoran Nasi Kandar Line Clear Diserbu MPPP

Selalunya, kami tidak ambil peduli tentang berita berita yang berlaku kerana kami bukan ingin jadi laman web berita. Tapi cerita tentang Nasi Kandar Line Clear diserbu MPPP dan berkemungkinan ditutup menarik perhatian kami. Well, siapa yang tidak tertanya kenapa restoran terkenal ini diserbu? Jadi kami dig untuk dapatkan lebih maklumat.

1. Restoran Nasi Kandar Line Clear di Pulau Pinang diserbu oleh Majlis Perbandaran Pulau Pinang (MPPP) dan peralatan berniaga dirampas pada jam 4 pagi, 19 Januari 2015.

2. Dalam kejadian 4 pagi itu, beberapa orang pelanggan sedang menjamu selera ketika serbuan dilakukan.

3. Pada 3 Jun 2014, Nasi Kandar Line Clear pernah dinyatakan bakal dilarang beroperasi pada masa hadapan.

4. Keadaan ini berpunca selepas berlakunya pertelagahan antara saudara yang mahu menuntut waris perniagaan daripada keluarga asas.

5. Nasi Kandar Line Clear salah satu restoran muslim india yang terkenal di Pulau Pinang menghadapi masalah berkaitan perlesenan dengan MPPP dan berhadapan risiko ditutup.

6. Keretakan dalam gaya pengurusan secara bergilir-gilir yang telah diamalkan sejak tahun 1980an, telah memaksa Majlis Perbandaran Pulau Pinang mengeluarkan kata dua kepada keempat-empat rakan kongsi, yang kesemuanya adalah sepupu.

7. Ahli keluarga selalunya akan mengambil alih giliran untuk menjalankan bisnes Nasi Kandar Line Clear tapi pengusaha sekarang, Abdul Hamid tidak menyerahkan bisnes itu sejak 2011.

8. Dalam perjanjian oleh keempat-empat pengusaha, yang mana mempunyai pertalian darah, mereka akan mengambil giliran untuk menguruskan restoran itu. Walau bagaimanapun, salah seorang daripada mereka telah gagal mematuhi perjanjian tersebut.

9. Abdul Hamid sepatutnya menjalankan bisnes itu dari tahun 2008 sehingga 2010 dan kemudian Sahubarali akan mengambil alih pada 2011. Tapi beliau enggan menyerahkannya.

10. Isu itu timbul apabila perjanjian lisan di kalangan ahli keluarga, yang telah dikatakan bersetuju untuk menjalankan perniagaan secara perkongsian dengan mengambil giliran untuk menjalankan perniagaan, mula dingin selepas dua pengasas asal, saudara SN Seeni Pakir dan SN Sekandar, meninggal dunia.

11. Membalas tindakan Abdul Hamid, mereka yang lain telah membuat satu gerai disebelah restoran sedia ada menyebabkan kawasan di situ tidak bersih dan kotor.

12. MPPP berkata, pihaknya bertindak jam 4 pagi (19 Januari 2015) selepas mendapati restoran itu menjalankan perniagaan tanpa lesen pada sejak awal tahun ini.

Keadaan restoran selepas peralatan berniaga diangkut pihak berkuasa #PrayForNasiKandarLineClear


Apakah Yang Sebenarnya Berlaku Kepada Badan Anda Selepas Minum Satu Tin Coca Cola?

Anda sering diberitahu tentang keburukan dan bahaya meminum air gas seperti Coca Cola tapi pernahkah anda terfikir apakah yang sebenarnya berlaku?

The Renegade Pharmacist, sebuah blog yang ditulis oleh bekas ahli farmasi UK, Niraj Naik telah memuat naik satu infografik yang memaparkan apakah yang sebenarnya berlaku kepada badan anda selepas sejam meminum Coca Cola. Infografik ini dipecahkan dari mini pertama sehingga minit ke-60. Hasilnya menakutkan. Cuba lihat.

10 minit pertama: 10 sudu gula memasuki sistem badan anda yang bersamaan dengan 100% pengambilan sehari. Anda tidak rasa untuk muntah kerana kemanisan yang terlampau disebabkan phosphoric acid menghalang rasa tersebut.

20 minit: Blood sugar anda meningkat mendadak menyebabkan insulin dikeluarkan. Hati anda memberi respon dengan menukar gula yang tidak dapat dikawalnya kepada lemak.

40 minit: Penyerapan kafein lengkap pada saat ini. Tekanan darah anda meningkat, sebagai respon kepada hati yang mengepam lebih banyak gula kepada saluran darah. Adenosine receptors pada otak anda dihalang untuk mengelak rasa mengantuk.

45 minit: Badan anda akan menghasilkan lebih banyak dopamine untuk meredakan tekanan kepada otak anda. Ini bersamaan dengan pengambilan heroin.

60 minit: Phosphoric Acids mengumpul calcium, magnesium dan zinc di bahagian bawah usus anda, untuk meningkatkan metabolism. Ini hasil daripada kandungan gula yang tinggi dan pemanis tiruan.

Selepas 60 minit: Anda akan berasa untuk terkencing kerana badan anda akan membuang bonded calcium, magnesium dan zinc yang diperlukan oleh tulang anda.

Selepas 60 minit lagi: Selepas apa yang berlaku dalam badan anda berkurangan, anda akan mula merasa sugar crush. Anda akan merasa marah atau berasa lembap. Anda akan kerap membuang air kecil untuk membuang air daripada Coke. Badan anda tidak akan sempat menyerap apa apa nutrien malah sistem hidrasi anda akan terganggu, dan sistem badan anda tidak dapat membina tulang dan gigi yang kuat.

Infografik ini sangat bagus dan pada masa yang sama membuatkan kami berasa takut lagi untuk mengambil apa apa minuman bergas. Jumlah gula yang terkandung sangat tinggi!

LIKE dan FOLLOW Vocket di Facebook serta Instagram


Apakah Yang Terjadi Kepada Kereta Kereta Rosak Dalam Furious 7?

Pernahkah anda terfikir apa yang terjadi kepada kereta kereta yang dirosakkan dalam filem Fast & Furious 7 atau 6 filem terdahulu? Kereta kereta itu dihapuskan.

WSJ dalam satu artikel menyebut, pembuat filem memusnahkan 230 buah kereta untuk ‘Furious 7’ dan mereka mengupah sebuah syarikat, Bonnie’s car Crushers untuk membersihkan kereta kereta yang rosak ketika melakukan penggambaran di Colorado.

BACA: Adakah Pengakhiran Fast & Furious 7 Membuatkan Anda Menangis?

Pemilik syarikat Bonnie Car Crushers, Mr Jensen menerima panggilan daripada krew Furious 7 selepas mereka terlihat papan tanda “we buy junk cars” beliau di lebuhraya.

Mr Jensen dan krewnya, menghabiskan beberapa hari mengangkut kereta kereta rosak ke dalam sebuah trak. Pembuat filem mahu mereka menghancurkan terus kereta kereta tersebut untuk mengelakkan sesiapa saja daripada membaiki dan ditimpa kemalangan akibat menggunakan kereta yang telah rosak. Antara kereta yang mereka perlu hancurkan ialah beberapa Mercedes Benz hitam, sebuah Ford Crown Victoria dan sebuah Mitsubishi Montero.

Walaupun orang ramai maklum yang kereta kereta ini dipersiapkan dengan baik untuk filem aksi tapi apakah yang terjadi kepada kereta kereta yang dijatuhkan dari kapal terbang dan di langgar selepas filem tamat?

Menurut Dennis McCarthy, koordinator kereta untuk francais Fast & Furious, krew filem perlu mematuhi protokol yang spesifik, mengira setiap kereta yang dirosakkan dalam setiap filem atas sebab sebab akaun dan liabiliti.

Pembuat filem “Fast & Furious” merosakkan beratus kereta bagi setiap filem. Lebih daripada 230 kereta untuk Furious 7. Pada tahun 2013, semasa Fast & Furious 6, apabila kereta kebal merosakkan beberapa kenderaan tentera dan kereta di lebuhraya di Pulau Tenerife, Sepanyol, krew filem berurusan dengan pemilik pelupusan barang tempatan. “Kami menghancurkan 25 buah kereta di siang hari, mereka akan datang pada waktu malam untuk mengutip dan membawakan lagi 25 buah,” kata McCarthy. Untuk 2011 “Fast Five” yang mana krew Furious melarikan bilik kebal bank di bandar Puerto Rico, pembuat filem berurusan dengan kerajaan untuk menghantar kereta kereta terpakai dengan murah dari tempat pelupusan San Juan ke set penggambaran, merosakkannya, kemudian menghantar semula ke tempat pelupusan.

Selepas penggambaran Furious 7 untuk babak kejar mengejar di lebuhraya gunung Colorado Monarch Pass, krew kereta menyimpan kereta kereta rosak di tempat letak kereta berhampiran Monarch Ski Resort. Mr Jansen dan krew hanya mempunyai dua hari untuk mengalihkan kereta kereta itu supaya resort tersebut boleh membuat persiapan untuk upacara pembukaan musim.

Baca juga: Sebab Utama Watak Brian O’Conner Tidak Mati Dalam Furious 7


Kuih Tradisional Malaysia Ini Jadi Popular Di Kalangan Masyarakat UK

Siapa sangka, kuih apam balik, kuih tradisi rakyat Malaysia telah pun mempunyai tempat di hati masyarakat UK. Kuih dengan kulit yang rangup dengan inti manis, yang rangup dengan kacang kisar dan rasa lemak dari mentega bukan sahaja menambat hati rakyat negara kita malah mendapat sambutan menggalakkan dari warga UK.

‘The Malaysian Pancake Co’ diasaskan oleh Mohd Shahreil Mohd Isa, seorang warga Malaysia. Beliau mulanya belajar di UK pada tahun 1997. Ketika belajar, beliau sempat bekerja sambilan di warung pancake. Setelah bekerja di sana selama beberapa tahun, berbekalkan resipi warisan keluarga, beliau mula menjual apam balik di hujung minggu mulai tahun 2010. Sekarang, beliau menguruskan perniagaannya secara sepenuh masa.

Apa yang menarik, mereka menghidangkan pelbagai menu apam balik. Mereka bukan sekadar ada apam balik dengan rasa tradisional, tetapi juga beberapa perasa yang sudah disesuaikan dengan masyarakat di sana. Lihatlah gambar di bawah. Alangkah menariknya, kan!

Paling kami tak tahan, tengok gambar apam balik ‘extra nutella’ di bawah ini. Menurut Mohd Shahreil di dalam facebooknya, seorang wanita Perancis telah memesan extra nutella di dalam Apam Balik Pisang dan Nutella beliau. Yummmmyyy!

Melihat betapa seksinya apam balik di atas, memang wajar mereka menerima 4 daripada 5 bintang di laman reviu makanan antarabangsa, Yelp.

Sekiranya anda berkunjung ke kota London, carilah mereka dan rasailah keenakan di Boiler House Food Hall, Brick Lane, E1 6RU atau The Old Truman Brewery.

Untuk maklumat lanjut, anda boleh melayari laman sesawang dan sosial mereka di bawah:

Laman sesawang: The Malaysian Pancake Co
Facebook: The Malaysian Pancake Co
Twitter: The Malaysian Pancake Co

LIKE dan FOLLOW Vocket di Facebook serta Instagram


Rahsia Apartment Kecil Di Kiev Diubahsuai Hingga Jadi Ruang Yang Luas

Harga rumah yang semakin meningkat dan ruang yang terhad terutama di kawasan bandar memerlukan pereka hiasan dalaman menjadi lebih kreatif dan inovatif agar ruang dapat dimanfaatkan sepenuhnya.

Inilah yang telah dilakukan oleh sebuah syarikat rekaan hiasan dalaman di Kiev. Dikenali sebagai 2B.group, syarikat ini telah berjaya mewujudkan reka bentuk dalaman yang mampu mengurangkan jumlah dinding dan pintu.

Dengan penggunaan kawasan lapang sedia ada di dalam apartment ini, reka bentuk akhir lebih bertumpu kepada keselesaan dan penggunaan ruang yang berfungsi di setiap sudut kepada penghuninya, di samping mengekalkan privasi meskipun dengan susun atur di ruang yang terbuka.

Sentuhan yang dilakukan termasuk rak buku dibina sebagai dinding bilik tidur untuk memisahkan ruang disamping pengunaan yang maksimum.

Ruang tamu dan ruang makan dipisahkan dengan meletakkan pembahagi ruang. Dengan ini dinding tidak lagi diperlukan menjadikan ruang kelihatan lebih luas.

Di sebalik dinding di ruang dapur, tersembunyi rak-rak menyimpan pinggan mangkuk dan alatan memasak.

Sementara ruang menyimpan pakaian pula dijadikan sebagai lorong laluan utama antara bilik tidur utama dan bilik tidur tetamu.

Melihat kepada situasi semasa di Malaysia, idea ini pastinya boleh di adaptasi di sini juga.


Kombinasi Dinding Kelabu Buat Apartment Keluasan Terhad Tampil Menarik

Rumah apartment kos rendah berkeluasan 750 kaki persegi kelihatan luas dengan susunan perabot dan kombinasi warna yang menarik. Kebanyakan hiasan dalamannya dibuat sendiri oleh pemilik rumah ini yang dikenali di Facebook sebagai Mawar Berduri Mawar.

Menurut Mawar, dia mengambil masa selama setahun untuk melengkapkan rumah ini. Anggaran kos yang terlibat dalam RM15,000 dengan semua barangan baru (kebanyakan basic items) kecuali kabinet tv. Berbalik kepada soal Do-It-Yourself (DIY), Mawar telah membuat sendiri corak di pintu-pintu rumahnya.

Idea hiasan dalaman rumah ini diperolehi dari hasil carian di Google dan Youtube. Facebook Group khusus untuk dekorasi rumah turut menjadi tempat bagi Mawar mendapatkan idea dan inspirasi.

Tentu ada di kalangan pembaca menyebut: “Bolehlah hias macam ini. Kalau ada anak kecil mana mungkin boleh hias begini.”

Buat pengetahuan anda, rumah yang dihias cantik ini dihuni oleh sepasang suami isteri dan seorang anak berusia 4 tahun. Saya sempat bertanya kepada Mawar, adakah hiasan sebegini susah dijaga dengan kehadiran anak kecil?

“Hiasan hiasan tak ada masalah dengan anak. Anak pun dah dipesan siap siap barang barang jangan diusik. Sebab saya slalu cakap bahaya kalau jatuh. Dapur pun dia jarang masuk sebab dah selalu cakap tak sesuai untuk dia selalu ada di situ. Kiranya tak ada masalah dengan anak bab bab hiasan ni. Mungkin didik dari awal mudah rasanya.”


‘Apek Cina’ Ini Jelaskan Kenapa Masyarakat Cina Mahukan Anwar Ibrahim Sebagai PM

Personaliti media sosial, ‘Apek Cina’ memberitahu masyarakat Cina sebenarnya mahukan Anwar Ibrahim untuk menjadi perdana menteri kerana percaya beliau mampu untuk mengimbangkan perselisihan faham antara kaum tanpa menjejaskan hak orang Cina di negara ini.

Selain itu, mereka juga dikatakan bersetuju dengan Anwar sebagai perdana menteri seterusnya kerana beliau datang dari parti yang mempunyai ahli dari pelbagai bangsa dan kaum.

Anwar Ibrahim adalah merupakan Presiden Parti Keadilan Rakyat (PKR) dan juga ahli parlimen Port Dickson.

Dalam satu laporan Sinar Harian hari ini, Apek Cina atau nama sebenarnya Tan Zee How berkata kaum Cina bukan saja tidak bersetuju dengan cadangan pembubaran parlimen malah mahukan janji Dr Mahathir untuk menyerahkan kuasa kepada Anwar juga ditunaikan.

“Mereka rasa kerajaan PH harus dikekalkan dan janji penyerahan kuasa antara Dr Mahathir kepada Datuk Seri Anwar ditunaikan.

“Komuniti Cina ini berharap apabila Datuk Seri Anwar diangkat sebagai Perdana Menteri, beliau dapat mengimbangkan perbalahan antara kaum yang berlaku kebelakangan ini tanpa menjejaskan hak orang Cina di Malaysia,” katanya.

Beliau bagaimanapun secara peribadi berpendapat Anwar hanya akan mengecewakan kaum Cina kerana tidak mampu untuk menyelesaikan segala kemelut yang dihadapi mereka.

Malah dia juga berpendapat sekiranya kaum Cina tidak mahu parlimen dibubarkan seperti kehendak mereka sebelum ini, hanya Dr Mahathir sahaja yang boleh mengawal keadaan politik negara buat masa ini dan bukannya Anwar Ibrahim.

Justeru itu, Apek Cina menjelaskan masyarakat Cina di negara ini tidak bermimpi untuk mencapai kehendak mereka dan berdepan dengan realiti sebenar di samping turut meminta mereka memahami tentang kaum dan agama lain di Malaysia.

“Kita kena faham tentang kaum lain, tentang agama lain di negara Malaysia dan bukan sekadar nak orang memahami perasaan kita sahaja.

“Berdasarkan situasi politik semasa ini, saya berpendirian bahawa parti komponen dalam PH sudah tidak mempercayai antara satu sama lain. Rakyat telah meluat dengan situasi sebegini, jadi lebih baik bubarkan Parlimen serta adakan PRU15 secepat mungkin,” jelasnya kepada Sinar Harian.

Semalam, Pakatan Harapan mencalonkan Anwar Ibrahim sebagai perdana menteri kelapan selepas Dr Mahathir enggan mempengurusikan mesyuarat Majlis Presiden PH bagi membincangkan hala tuju pimpinan negara.

Baca perkongsian kami sebelum ini mengenai keadaan semasa landskap politik negara yang menjadi topik perbualan hangat minggu ini. Klik pautan di bawah untuk membaca.

UMNO Punca Tun M Letak Jawatan, Doakan Politik Malaysia Lebih Baik

Kemelut Politik Di Malaysia, Bagaimana Dunia Luar Melihat Kita?

Landskap Politik Malaysia, Golongan Mana Paling Rugi Jika Berlaku Perubahan Kerajaan?


Rumah Ini Dibina Dengan Teknologi ‘3D Printer’, Siap Dalam Masa 24 Jam

Kalau anda fikir printer hanya hasilkan gambar dan tulisan pada kertas sahaja, anda mungkin terkejut jika mengetahui printer kini sudah boleh mencetak rumah!

Pencetak 3D oleh syarikat yang berpengkalan di Amerika Syarikat dan Russia, Apis Cor mampu membina rumah kecil ini dalam masa 24 jam sahaja! Mesin pencetak ini akan mengeluarkan campuran simen khas dalam bentuk yang telah ditetapkan dalam komputer dan mesin ini akan meneruskan operasi membina rumah ini.

Tidak semua operasi pembuatan rumah ini dibuat oleh mesin pencetak 3D ini. Tingkap rumah ini perlu dipasang manual oleh tenaga manusia termasuk proses untuk mengecat rumah ini. Tetapi untuk mencipta sebuah rumah dan hanya memerlukan sehari untuk siap, ianya sangat berbaloi!

Pihak Apis Cor juga memberi jaminan yang rumah ciptaan mereka ini dapat bertahan sehingga 175 tahun. Memang hebat. Kos untuk siapkan rumah ini pula adalah sekitar USD10 ribu (lebih kurang RM44 ribu). Sangat berpatutan untuk sebuah rumah kos rendah dan siap dalam masa sehari.

Apis Cor merancang untuk meluaskan lagi pembinaan rumah sebegini di Eropah, Asia, Afrika dan Latin Amerika. Mereka ingin menepis tanggapan pembinaan sesebuah rumah mengambil masa yang lama dan tidak efisien. Dengan adanya pencetak 3D ini, masalah masa dapat diselesaikan dan ianya mungkin alternatif yang baik untuk membina rumah ini di kem pelarian dan sebagainya.

BACA: Khemah Rekaan IKEA Ini Menang Anugerah Rekaan Terbaik Beazley Tahun 2016

Buat masa ini, hanya bentuk ini yang boleh dipilih sebagai permulaan. Di masa akan datang, semestinya akan ada rekaan lain yang boleh dipilih dan harganya menjadi lebih berpatutan. Invention yang sangat bermanfaat untuk masa depan.


10 Aplikasi Al-Quran Kegemaran Rakyat Malaysia

Pada zaman serba canggih ini, aplikasi muat turun Al-Quran menjadi trend semasa.

Usah pandang serong anak muda yang terlalu khusyuk bermain telefon ke mana sahaja.

Siapa tahu, mereka sedang membaca Al-Quran dalam diam.

Aplikasi Al-Quran di dalam telefon mudah alih telah mencipta ruang untuk semua golongan mendekati Al-Quran tanpa segan.

Mereka boleh membaca Al-Quran tanpa mengira masa dan lokasi di mana mereka berada.

Kali ini, kami senaraikan 10 aplikasi Al-Quran kegemaran rakyat Malaysia.

Aplikasi ini lengkap dengan terjemahan Bahasa Melayu.

Ia memudahkan rakyat Malaysia memahami dan mendalami erti ayat-ayat Al-Quran dengan mudah.

Terdapat juga fungsi pemberitahuan waktu solat lokasi tempatan anda.

Menarik tentang Al-Quran Al-Hadi ialah terdapat kajian ayat secara terperinci di dalam aplikasi ini.

Ia bukan sekadar untuk membaca tetapi juga mengetahui maksud sebenar di sebalik setiap ayat suci yang diturunkan.

Kajian ini disertakan bersama dalil-dalil sokongan sebagai sumber penyelidikan dibuat.

Quran terjemah ini mengandungi terjemahan serta bacaan Al-Quran di dalam 3 bahasa utama, iaitu Bahasa Inggeris, Bahasa Indonesia dan Bahasa Melayu.

Apa yang menarik ialah, anda boleh berkongsi ayat terus dari aplikasi ke laman media sosial yang lain serta terdapat beberapa bacaan qari yang berbeza di dalam satu aplikasi.

Ini antara aplikasi popular yang digunakan oleh umat Islam hari ini.

Ia telah dimuat turun lebih daripada 30 juta pengguna dari seluruh pelusuk dunia.

Selain Al-Quran, terjemahan dan bacaan Qari terpilih, ia juga mengandungi fungsi pencarian kiblat, waktu solat yang tepat, kalender Islam, 99 nama Allah, lokasi masjid dan tempat makan yang halal berdekatan anda.

Ia juga datang dengan terjemahan beberapa negara yang berbeza seperti Bahasa Melayu, Bahasa Indonesia, Jerman, Inggeris, Sepanyol, Perancis, Itali, Belanda, Portugis dan banyak lagi.

Aplikasi Ayat Al-Quran ini dibangunkan oleh Universiti King Saud, Arab Saudi dengan kerjasama King Fahd Complex (kilang pencetak al Quran percuma di Saudi).

Aplikasi ini lengkap dengan terjemahan dalam 20 bahasa termasuk bahasa Melayu dan bacaan dari 80 imam termasuk imam-imam Masjidil Haram.

Aplikasi iQuran ini terdapat dalam dua versi, percuma dan berbayar.

Selain terjemahan, ia lengkap dengan bacaan tajweed yang telah diasingkan mengikut warna yang berbeza bagi memudahkan pembaca membaca dengan baik.

Aplikasi Bayan Quran yang terkini telah diperkemaskan untuk pengguna mengetahui maksud kepada mana-mana ayat atau perkataan yang anda mahu hanya dengan satu klik sahaja.

Terdapat 17 qari untuk anda pilih dan dengar bacaannya secara berulang-ulang.

Dekorasi latar Bayan Quran juga antara yang tercantik ada di kalangan aplikasi yang lain kerana ia ditempah khas daripada beberapa artis Al-Quran terkemuka di dunia.

Mushaf Tajweed juga merupakan aplikasi yang menekankan kepentingan tajweed setiap kali membaca ayat suci Al-Quran.

Ia telah diwarnakan mengikut kategori masing-masing.

Apa yan menarik tentang aplikasi Holy Quran ini adalah anda boleh memainkan ayat demi ayat dan menghayati bacaannya dengan sempurna.

Ia sesuai untuk mereka yang baru mahu mengenali Al-Quran.

Ini juga merupakan salah satu aplikasi kegemaran Muslim seluruh dunia.

Terdapat bacaan daripada imam-imam terkenal Masjidil Haram, 45 terjemahan bahasa seluruh dunia, kompas Qiblat, masa solat dan notifikasi penting bulan Ramadhan.

Artikel ini diterbitkan semula daripada laman web Celik Al-Quran.


11 Tip Penting Buat Yang Ingin Mengembara Ke Baku, Azerbaijan

Sedikit fakta praktikal bagi sesiapa yang ingin mengembara ke Baku, Azerbaijan.

1. Azerbaijan merupakan sebuah bekas negara Soviet di Kaukasus yang mempunyai sebahagian Laut Caspian. Manakala Baku merupakan ibu negara dan bandar terbesar di Kaukasus dengan populasi lebih kurang 3 juta orang.

2. Sumber pendapatan utama negara mereka ialah minyak. Jadi semua benda berkaitan dengan minyak sangatlah murah.

Contohnya, pengangkutan awam bas dan metro hanyalah 20 Qepic (48 sen) untuk setiap perjalanan. Saya kira antara yang termurah di dunia.

3. Pengangkutan awam juga menyeluruh sampai ke pinggir dan luar bandar dengan harga yang sama, 20 capix. Untuk ke tempat menarik di luar bandar seperti Flame Mountain dan Ateshgah juga boleh dicapai dengan bas.

Contohnya, untuk ke Flame Mountain, hanya perlu ambil bas nombor 217 dari Stesen Koroglu dengan bayaran 20 Qepic untuk perjalanan sejauh lebih 15km.

4. Bahasa pertama mereka ialah Bahasa Azerbaijan. Manakala Bahasa Russia merupakan bahasa kedua sebelum ini (kesan daripada Soviet). Namun sekarang sedikit demi sedikit, bahasa Inggeris mengambil alih tempat Bahasa Russia.

Mereka sudah mula belajar Bahasa Inggeris di sekolah. Namun begitu, masih agak sukar untuk menemui mereka yang mampu berbahasa Inggeris.

5. Bahan mentah di sini sangatlah murah. Jadi harga makanan juga murah, kecuali di pusat bandar. Anda boleh dapati sebahagian kedai menjual kebab atau doner dengan hanya 1 Manat (RM2.50). Air mineral dan berkarbonat di kedai runcit biasa juga murah. Contohnya 500ml pepsi hanya 50 Qepic (RM 1.25).

6. Disebabkan Azerbaijan masih baru membuka negara mereka untuk kedatangan pelancong luar, harga hotel atau hostel di sini masih mahal. Harga hotel atau hostel yang kebanyanyakannya ada di website agak mahal. Jadi salah satu option ialah untuk mencari sendiri atau bertanyakan orang Azerbaijan sendiri.

Contohnya guesthouse tempat kami bermalam merupakan cadangan kawan Azerbaijan kami sendiri. Setibanya kami di Bandar Baku, dia sendiri datang tunjuk lokasi guesthouse, dan kami hanya perlu membayar 10 Manat (RM25) semalam termasuk sekali sarapan ringan.

7. Visa On Arrival untuk masuk ke Azerbaijan bagi pemegang passport Malaysia berharga 20 USD. Visa hanya boleh didapati di lapangan terbang utama seperti Lapangan Terbang Antarabangsa Baku.

8. Azerbaijan Airlines merupakan syarikat penerbangan nasional mereka dan menjadi pilihan terbaik untuk ke Lapangan Terbang Antarabangsa Baku.

Antara destinasi termurah yang menghubungkan lapangan terbang Baku dengan menggunakan syarikat penerbangan tersebut ialah Moscow, Tehran, Istanbul, Tbilisi dan Kiev.

9. Dari Azerbaijan, akses ke negara Kaukasus dan jiran yang lain agak mudah dengan menggunakan kapal terbang, keretapi, bas mahupun van/mashrutka.

Dari Azerbaijan juga anda boleh melalui jalan darat ke Turki melalui Georgia. Tiada akses dari Azerbaijan terus ke Armenia kecuali perlu melalui Georgia.

10. Disebabkan hubungan yang tegang antara Azerbaijan dan Armenia, elakkan untuk bercakap apa-apa mengenai Armenia. Jika anda mahu mengembara ke dua-dua buah negara pula, sebaiknya anda masuk ke Azerbaijan terdahulu.

Sekiranya anda ada cop masuk ke wilayah bergolak Nagorno-Karabakh (wilayah yang diiktiraf sebahagian daripada Azerbaijan, tetapi mempunyai pentadbiran sendiri dengan majoriti bangsa Armenia), anda tidak dibenarkan sama sekali untuk masuk ke Azerbaijan selepas itu secara kekal.

11. Tiket masuk ke tempat pelancongan juga sangat murah. Malah mereka mempunyai harga khas sekiranya anda menunjukkan kad pelajar.

Sebagai contoh, tiket masuk ke Temple hanya 2 Manat (RM5) untuk dewasa dan 1 Manat (RM2.50) untuk pelajar. Manakala tiket masuk ke Istana Shirvanshah pula hanya 4 Manat (RM10) untuk dewasa dan 0.60 Manat (RM1.50) untuk pelajar.


Aplikasi Ini Buatkan Isteri Anda Tak Senang Duduk

Sudah menjadi tugas hakiki sebuah tech startup menyelesaikan masalah orang ramai melalui teknologi. Salah satu daripadanya adalah dengan penyediaan aplikasi bagi memudahkan orang ramai. Antara aplikasi yang berjaya menembus pasaran serta dikenali ramai ketika ini antaranya adalah Uber, Slack dan Tinder.

Menggunakan kaedah yang sama, pembangunan dari Indonesia ini ternyata mempunyai idea yang sedikit berbeza dalam menawarkan aplikasi cari jodoh khusus buat mereka yang ingin berpoligami. Aplikasi yang kami maksudkan adalah AyoPoligami.

Menggunakan konsep seakan Tinder, aplikasi ini difokuskan buat mereka yang sedang mencari jodoh sama ada bersama janda,duda atau mungkin para suami yang ingin menambah bilangan isteri. Lebih menarik, aplikasi ini sudah terbukti berjaya menemukan jodoh selepas terdapat pasangan di Indonesia berkahwin selepas berkenalan melalui aplikasi ini.

Mungkin idea ini dilihat sedikit aneh, namun memperlihatkan komuniti Rakyat Indonesia yang majoritinya adalah Orang Islam, pembangun aplikasi ini berpendapat terdapat sesuatu yang boleh diubah dalam membolehkan para suami yang ingin berpoligami mencari jodoh dengan lebih mudah.

Setakat ini aplikasi ini cuma ditawarkan di Indonesia dan sedia untuk digunakan semula bermula 5 Oktober berikutan penyelenggaraan yang dibuat. Pada pendapat anda, adakah aplikasi ini mampu berjaya sekiranya mula diperkenalkan buat Warga Malaysia?


Aplikasi BlackBerry Messenger Akan Ditamatkan Sepenuhnya Pada 31 Mei Ini

Berikutan perkembangan teknologi yang kian pesat, kini jenama telefon pintar BlackBerry telah mengumumkan penutupan perkhidmatan BlackBerry Messenger pada 31 Mei 2019 ini.

Tidak dapat dinafikan bahawa BlackBerry merupakan peranti yang terkenal dalam kalangan pengguna ketika satu masa dahulu. Aplikasi BlackBerry Messenger (BBM) merupakan aplikasi seperti WhatsApp dan Telegram yang memudahkan penggunanya berhubung.

Today we’re announcing that we will be closing BBM consumer service on 31 May 2019.

Thank you for being part of the BBM consumer service experience!

For more info: https://t.co/6ofKmXFkZE pic.twitter.com/BA1XIYRhPd

Kini aplikasi tersebut tidak lagi digunakan apabila hampir kesemua pengguna telah berpindah ke platform lain yang boleh dikatakan serba canggih, lebih-lebih lagi aplikasi WhatsApp yang sememangnya menjadi platform utama untuk perbualan dan perkongsian kisah hidup.

Pastinya aplikasi BBM ini memberikan banyak kenangan buat anda yang pernah menggunakannya.


Aplikasi Bondee Dikesan Mengecas Kad Debit Tanpa Disedari Pengguna

Aplikasi Bondee kini menjadi bualan hangat di internet kerana tampil unik dengan penawaran bersosial di dalam dunia maya dengan karakter dan ruang tersendiri. Malah, aplikasi ini sudah mendapat jumlah muat turun yang tinggi ekoran populariti yang melonjak naik.

Bagaimanapun, aplikasi Bondee yang disangka sebagai percuma kini dikesan mengecas kad debit pengguna tanpa disedari. Menerusi perkongsian di beberapa media sosial, segelintir pengguna yang bermain aplikasi tersebut secara tiba-tiba menerima notifikasi yang mengatakan wang telah ditolak dari kad debit.

Difahamkan perkara ini terjadi ekoran kad debit yang dipautkan pada Google Play Store seperti telah digodam. Akibatnya, wang di dalam akaun telah ditolak tanpa disedari oleh pengguna.

Selain itu, ada yang mendakwa terdapat kemungkinan aksesori dan baju kosmetik virtual yang ditawarkan sebenarnya perlu dibeli namun tidak dinyatakan oleh pihak pembangun. Hal ini kerana sebahagian barangan virtual itu sudah pun dilabelkan dengan tanda percubaan atau ‘trial’.

Susulan tular berkenaan isu tersebut, netizen mula mempersoalkan sama ada aplikasi ini hanyalah satu penipuan untuk menjerat mangsa-mangsa di luar sana atau sebaliknya. Memang diakui dengan penampilan karakter yang comel serta boleh bersosial menerusinya menjadi daya penarik utama.

Sebagai langkah berjaga, anda disarankan untuk tidak memuat naik aplikasi berkenaan buat masa ini. Di samping itu, jangan sesekali memuat turun aplikasi daripada sumber yang tidak diketahui.


Berbelanja Di Bazar Ramadhan Secara ‘Cashless’ Dengan ‘Boost E-Wallet’

Sekiranya anda kerap ke bazar Ramadhan, kami yakin anda pasti mengalami masalah dimana anda sering ‘terbabas’ dalam mengawal perbelanjaan. Lebih-lebih lagi sekiranya anda membawa sejumlah wang yang banyak. Jangan risau, kami juga turut mengalami masalah yang sama.

Namun semuanya berubah setelah mencuba aplikasi daripada Boost. Aplikasi ini secara amnya bakal memudahkan anda berbelanja ‘tanpa wang tunai’. Ya, melalui teknologi yang tersedia anda berpeluang berbelanja secara terus berdasarkan jumlah baki yang tersedia di dalam aplikasi ini. Dalam erti kata lain, anda tidak lagi ‘terbabas’ ketika berbelanja di bazar Ramadhan.

Setakat ini, aplikasi ini sudahpun berjaya ditawarkan secara meluas sekitar Lembah Klang dan beberapa lokasi lain. Antara Bazar Ramadhan yang sudahpun menawarkan servis melalui aplikasi Boost ini adalah Taman U yang terletak di Johor, Bayan Baru di Pulau Pinang , Bangsar, TTDI, Jalan TAR, Pandan Indah dan pelbagai lagi tempat lain.

Lebih menarik, pihak Boost juga dikatakan berminat untuk menambah senarai ‘jajahan’ mereka bagi memudahkan orang ramai berbelanja secara tanpa tunai dengan mudah melalui aplikasi mereka.

Anda juga boleh cuba melakukan perkara yang sama dengan berbelanja tanpa wang tunai melalui aplikasi Boost. Sebelum itu, pastikan anda muat turun aplikasi Boost yang tersedia di Android dan iOS. Oh ya, buat pengguna awal aplikasi ini turut menawarkan kredit berjumlah RM5 secara percuma. Best bukan? Selamat berbelanja!

Ketahui lebih lanjut di https://www.myboost.com.my/


Aplikasi cALLme Diperkenalkan Khusus Buat Pengguna Mendapatkan Teksi Di KLIA Dan KLIA2

Sekiranya sebelum para para pemandu mengalami sedikit kesukaran dalam mendapatkan penumpang memandangkan para pengguna lebih cenderung untuk membuat tempahan melalui aplikasi, kini tidak lagi melalui pelancaran aplikasi cALLme.

Aplikasi cALLme ini merupakan sebuah platform buat para pengguna dalam mendapatkan teksi yang berdaftar di KLIA dan KLIA2 dengan lebih mudah. Setiap tempahan yang dibuat bakal terus disambungkan kepada pihak teksi yang berada di kawasan sekitar.

Menurut TheStar, penawaran aplikasi ini sekaligus bakal memberi saingan kepada platform e-hailing sekaligus meningkatkan daya saing buat para pemandu teksi. Selain itu, penawaran aplikasi ini seiring dengan janji kerajaan dalam menawarkan peluang yang lebih baik buat para pemandu teksi berdaftar.

Setakat ini aplikasi ini cuma ditawarkan di KLIA dan KLIA2 dan bakal dilebarkan jaringan penawaran ke Langkawi tidak lama lagi.


CIMB Bawakan Kemaskini Terbaru Dengan Ciri Touch ID Khusus Buat Pengguna iOS

Di dalam era serba mudah alih ini, kami yakin hampir kesemua majoriti pengguna mempunyai aplikasi perbankan di dalam smartphone. Bermula dengan sekadar menyatakan baki sehinggalah memudahkan urusan orang ramai dalam membuat pembayaran.

Dalam pada itu, usaha syarikat perbankan dalam memastikan segala urusan berjalan dengan lancar tidak terhenti disitu sahaja. Terbaru, CIMB Clicks menjadi aplikasi perbankan kedua Malaysia yang mengenakan akses cap jari bagi memudahkan orang ramai log in ke akaun selepas Maybank.

Dari segi paparan juga dilihat pihak CIMB berjaya membawa imej yang lebih moden dan minimalis berbanding sebelumnya. Anda boleh cuba sendiri aplikasi terbaru CIMB Clicks ini untuk mengetahui perbezaannya dengan lebih lanjut. Anda boleh cuba aplikasi terbaru ini di sini.

Buat pengguna Android, anda perlu menunggu sedikit lama sebelum mendapatkan pembaharuan terbaru daripada CIMB ini.


Aplikasi Cryptocurrency Coinbase Ditutup Sejurus Selepas Harga Bitcoin Menjunam

Sekiranya terdapat senarai perkataan yang trending sepanjang 2017, mungkin bitcoin antara salah satu daripadanya. Peningkatan harga bitcoin yang diluar jangkaan pada tahun ini telah membuatkan orang ramai membuka mata untuk melabur begitu juga dengan mereka yang berniat jahat untuk menjadikan bitcoin sebagai skim MLM.

Pada minggu ini kita menyaksikan bagaimana harga bitcoin mampu menjunam sehingga 40% hanya dalam beberapa jam. Keadaan menjadi lebih buruk apabila aplikasi cryptocurrency Coinbase secara tiba-tiba menghentikan servis mereka ketika harga bitcoin jatuh dengan alasan masalah teknikal.

Apa yang menjadi persoalan orang ramai adalah sejauh mana kriptowang boleh dipercayai selepas sebuah laman web transaksi kriptowang sewenang-wenangnya menghentikan servis web mereka. Apakah matawang ini memberi jaminan keselamatan buat para pengguna atau sebaliknya.

Berdasarkan laporan daripada The Outline, masih belum ada lagi undang-undang dimana laman web yang menjalankan transaksi kriptowang untuk menjaga hak pengguna setakat ini.

Dalam pada itu, kami ingin menggunakan peluang ini untuk menyarankan buat anda ingin mencuburi pelaburan kriptowang agar lebih berhati-hati dengan platform dipilih kerana dikhuatiri anda mungkin menjadi mangsa scam yang bertopeng bitcoin semata-mata.


Aplikasi Dari Jepun Ini Bakal Bantu Mengira Kadar Gula Dalam Minuman Anda

Tidak dapat dinafikan ramai orang sedang mencuba mengubah gaya hidup kearah lebih sihat. Pelbagai cara dilakukan antaranya memuat turun aplikasi pengiraan kalori dalam makanan dan aplikasi bersenam. Namun, masih ada kekurangan dalam aplikasi tersebut, antaranya ialah sistem pengiraan jumlah gula dalam minuman.

Kita sedia maklum pelbagai jenis minuman manis yang menarik membuatkan ramai orang ingin mencuba kesemuanya. Akan tetapi harus diingatkan bahawa pengambilan gula berlebihan akan menyebabkan pelbagai penyakit berbahaya. Menerusi perkongsian apps developer dari Jepun yang dikenali sebagai Daiki Shimizu di Twitter, sebuah aplikasi mengira jumlah gula dalam minuman yang diberi nama ‘Sato-San’ akan diperkenalkan tidak lama lagi.

ジュースに含まれている糖分を角砂糖に変換してくれるアプリ🥤 pic.twitter.com/aQ0aazkL46

— Daiki Shimizu (@432daiki) July 15, 2019

Buat masa ini masih belum dikenalpasti tarikh pelancaran sebenar aplikasi tersebut. Walaupun begitu, sudah ramai pengguna yang memberi respon positif dan tidak sabar untuk menunggu pelancaran aplikasi tersebut. Tambah lagi dengan cara penggunaan yang cukup mudah iaitu hanya dengan scan barcode pada botol minuman dan anda akan mendapat keputusan penuh dalam beberapa saat.

Buat masa ini, menurut Daiki, beliau sedang mencuba sedaya upaya untuk mendapatkan kebenaran dari pihak Google PlayStore dan iOS AppStore untuk membolehkan pengguna memuat turun aplikasi ini pada telefon bimbit.

[拡散希望]App Storeでこのアプリを配信してほしいとのお声をたくさん頂いたので急遽配信を決定しました！まだ申請中ですが近日中にリリースできるかと思うのでもうしばらくお待ちください🙇♂#拡散希望 pic.twitter.com/znegO4r3W3

— Daiki Shimizu (@432daiki) July 16, 2019


Aplikasi Dubsmash Jadi Platform Orang Stres Kurangkan Tekanan

Video aplikasi ‘Dubsmash’ dilihat sebagai platform untuk orang mengurangkan tekanan. Ini satu peluang yang baik bagi mereka yang sedang mengalami tekanan. Apatah lagi apabila Pakar Perunding Psikiatri Prof Madya Dr Muhammad Muhsin Ahmad Zahari menyatakan ‘Dubsmash’ boleh membantu mewujudkan persekitaran yang sihat antara pengguna media sosial.

Baca: 5 Jenis Makanan Ini Mampu Buat Anda Rasa Gembira Dan Tidak Stres

Namun, beliau khuatir sekiranya seseorang muat naik video ‘Dubsmash’ lebih tiga video sehari akan berkemungkinan terjebak dengan fobia sosial. Menurutnya lagi, segelintir peminat ‘Dubsmash’ ini sebenarnya fobia sosial. Mereka menggunakan ‘Dubshmash’ untuk bersosial secara ‘sehala’ sahaja gara-gara takut dan rasa kurang selesa bersosial secara dua hala.

Tonton: 11 Aksi ‘Dubsmash’ Yang Menghiburkan Oleh Para Selebriti Malaysia

Ini pula 3 impak positif ‘Dubsmash’ menurut Ketua Program Kerja Sosial, Pusat Pengajian Psikologi dan Pembangunan Manusia, Universiti Kebangsaan Malaysia Dr Mohd Suhaimi Mohamad:

Mewujudkan rantaian sosial dan dapat ramai kawan apabila pemuat naik video ‘Dubsmash’ mendapat banyak ‘like’ dan ‘followers’.

Otak akan sentiasa cerdas kerana perlu mempunyai daya ingatan yang kuat dan kreativiti yang tinggi bagi menghasilkan video ‘Dubsmash’ yang menarik.

Membina keyakinan diri seseorang apabila berani memuat naik video tanpa rasa malu atau rendah diri.

Kesimpulannya, baik buruk sesebuah aplikasi itu terletak kepada cara penggunaan dan tahap ketagihan masing-masing. Maka, sebaik-baiknya pengguna/peminat aplikasi mestilah bersederhana dalam perbuatan mereka.

Dah stres? Tonton koleksi terbaik ‘Dubsmash’:

LIKE dan FOLLOW Vocket di Facebook serta Instagram


Berjaya Menjadi Barangan Trending, Kini Aplikasi Fidget Spinner Kuasai Pasaran iOS Pula

Setakat hari ini kami yakin ramai daripada anda sudah tahu apa itu fidget spinner. Tidak kurang juga yang pernah mencubanya. Permainan yang pada mulanya dikhabarkan sebagai altenatif untuk menghilangkan stress ini nampaknya kini telah menular ke seluruh dunia setelah hak paten permainan ini tidak lagi diperlihara.

Baca lagi: ‘Fidget Spinner’ Boleh Menghilangkan Stress Atau Sekadar Ikut Trend?

Siapa sangka permainan ini juga turut mengalami sedikit ‘evolusi’. Bermula dengan keluaran awal yang mempunyai tri bar seterusnya rekaannya diperkemaskan lagi dengan beberapa rekaan seperti shuriken, batarang dan sebagainya.

Terbaru, permainan ini dikeluarkan dalam versi aplikasi khusus buat iOS daripada pembangun Ketchapp. Melalui permainan ini, anda berpeluang untuk spin ‘fidget spinner’ pilihan anda yang tersedia di skrin sebanyak 5 kali untuk mendapatkan rekod terbaik.

Nak cuba? Anda boleh muat turun aplikasi fidget spinner yang tersedia khas buat iOS ini di sini. Oh ya, hanya selepas beberapa minggu selepas pelancaran, aplikasi ini berjaya menjadi antara aplikasi terpopular percuma yang dimuat turun pengguna iOS.

Dalam pada itu, wujud juga segelintir manusia yang cuba bereksperimen dengan iPhone 7 dalam menghasilkan fidget spinner versi iPhone. Mungkin juga ini fidget spinner paling mahal dan premium pernah dihasilkan.


Mahu Travel Ke Kashmir? Baca 11 Tip Penting Ini Dahulu

Nota Editor: 11 tip ini telah dikongsikan oleh Faiz Najmi yang telah mengembara ke Kashmir. Sebagaimana ramai yang telah tahu, Kashmir memiliki kecantikan alam yang unik dan menarik, ditambah pula dengan kawasan pergunungannya yang dikatakan sebagai bumbung dunia. Semoga tip ini dapat membantu anda yang ingin mengunjungi Kashmir satu hari nanti.

I have done single-handed cart wheel at 4000 meters above sea level at Kashmiri Himalayas. Have you done this before?

Many asked me about Kashmir. It is certainly not a place for shopping, it is a place to appreciate cultures, colors, people, natures. Please come to Kashmir while you are still young, it is NOT expensive.

Why young? The physiological compensation mechanism of high altitude is better in younger people compared to older ones with heart problems for example. You will breathe rapidly and your heart beats 20-30% more than your usual resting heart rate. Bumbung dunia kot!

Ladakh Kashmir is awesome for those who are looking for adventure, culture and nature on top of the “Roof of the World” (Bumbung Dunia). Saya nak kongsikan 11 tip untuk mereka yang plan nak ke sini.

1. Perjalanannya mencabar, tak sesuai untuk kanak-kanak atau warga emas ikut, mereka akan kerap dapat motion sickness. Naik turun gunung, selekoh merbahaya, jarang tidak rata, gaung curam dan menggerunkan.

2. Boleh jadi tempat honeymoon yang menarik jika pasangan anda sehati-sejiwa dengan anda. Pemandangannya sangat indah dan romantik guling-guling hindustan pun boleh.

3. Perlu ketahanan fizikal yang kuat: susah bernafas setelah 3000m. Bak kata pepatah, NYHA 1 pun boleh jadi NYHA 3-4 atas gunung (orang perubatan paham kot).

4. Sanggup makan vegetarian seminggu. Mungkin boleh dapat ayam halal sikit tapi kena tahan mual. Susah cari ikan atau seafood kat sini.

Baca: Mengembara Ke Sri Lanka, Lelaki Ini Jatuh Cinta Dengan Negara Mundur Ini

5. Kena ada life dan travel insurans. Dengan perjalanan bahaya yang penuh ketidak pastian, pastikan ada travel insuran dan jangan susahkan hati orang tersayang di rumah.

Kami mengalami kelewatan bagasi selama 3-4 hari di Kashmir. Terasa annoying jugalah, namun sebab ada travel insurance, kuranglah kerisauan perjalanan.

6. Ambil travel agent tak mahal kalau dalam kumpulan dan masa travel yang singkat dan terhad. Mereka uruskan apa yang patut seperti permit masuk tempat yang sangat menarik, pendaftaran dengan pihak authoriti, cari hotel yang sesuai, dan tempat makan yang sesuai.

7. Bawa stok ubat demam (awak akan demam), ubat tahan muntah (tahan motion sickness), lip balm (bibir akan kering), vitamin C chewable atau multivit (makanan di Kashmir kurang seimbang). Untuk ubat mountain sickness (diamox) lebih senang dapat di Kashmir dari Malaysia.

8. Bawa kamera yang baik! Anda akan ambil beribu-ribu gambar. Siapa nak kejar milky way, bawa DSLR atau sewaktu dengannya.

9. Cuba cara hidup nomad satu atau dua malam. Anda akan bersyukur dengan apa yang anda ada di Malaysia seperti sumber air yg baik, tandas yang indah, bilik tidur yang selesa, wifi dan sebagainya.

10. Hormat budaya dan agama orang. Menarik sebenarnya memerhati cara kehidupan mereka, lantas membuatkan kita rasa bersyukur ada nikmat iman dan Islam yang kita ada.

11. Guna travel agent jika tempoh pergembaraan anda singkat. Kasmir sebuah daerah yang besar. Menggunakan travel agent bukan saja menjimatkan masa tapi mereka boleh uruskan perkara penting seperti pengangkutan dan kenderaan terutama sewaktu merentasi gunung dengan laluan berbahaya.

Baca lagi: 23 Aktiviti Menarik Di Pulau Langkawi. #10 Dan #13 Paling Terbaru!


‘ForestONE’, Aplikasi Awesome Yang Sedang Tular Ketika Ini

Ketika ini terdapat begitu banyak aplikasi telefon pintar yang akan memberi anda ganjaran atau bonus sekiranya anda membeli barangan atau membayar bil. Sebagai pengguna, pastinya anda ingin mengetahui aplikasi manakah yang terbaik untuk dimuat turun.

Kami tertarik untuk bercerita tentang aplikasi ForestONE yang baru sahaja kami cuba. Bukan hanya menawarkan merchant yang pelbagai, anda juga berpeluang membuat pembayaran bil secara terus melalui aplikasi ini.

Nak tahu apa yang lebih best? Anda bakal menerima reward yang boleh ditebus. Dalam erti kata lain, dalam anda melangsaikan bil atau komitmen, anda juga dapat berjimat untuk mendapatkan barangan lain. Ini yang kita mahukan bukan?

Seperti yang kami nyatakan di atas, ahli ForestONE berpeluang menerima penjimatan setiap kali berbelanja menerusi ForestONE. Lebih menarik, anda juga boleh menyimpan point untuk ditebus pada bila-bila masa untuk baucer atau promosi menarik yang ditawarkan di ForestONE.

Promosi yang sedang hangat dan paling kami suka ketika ini sudah pastinya promosi Petronas Gift Card dimana setiap perbelanjaan sebanyak RM200 akan membolehkan anda mendapat baucer KFC bernilai RM25. Jimat bukan?

Setakat pencubaan kami menggunakan aplikasi-aplikasi lain, belum pernah kami lihat aplikasi yang menawarkan promosi baucer setinggi RM25 terutamanya untuk rangkaian restoran seperti KFC. Selain itu, tawaran diskaun sebanyak 5% juga turut diberikan jika anda berbelanja di Giant dan Zalora. Kaki shopping pasti suka.

2. Lebih penjimatan untuk setiap rakan yang mendaftar

Alhamdulillah.. Gift Card Petronas Rm100 dah sampai.. TQ @forestonemy 😍👍 . Korang tak nak ke isi minyak PERCUMA. Jom register . https://shop.forestone.com.my/link/referral?ReferralID=t91r2p&ReferredBy=Nurul syuhada binti abd halim . Masukan promo Code t91r2p (untuk dptkan Rm5) . *Referral Bonus dari 8 April 2019 hingga 21 April 2019 sahaja. . #ForestOne #kfc #tealiveAsia #starbucks #giantMalaysia #llaollaoMalaysia #voucher #voucherDigital #freeRegister #terimaKasih #ThankYou #TeamSamplePercumaSeremban

A post shared by  syuhada (@syuhadahalim) on Apr 18, 2019 at 9:22pm PDT

Sudahlah anda menerima faedah dan promosi, kini setiap kali rakan anda mendaftar menggunakan referral code daripada anda, anda bakal turut menerima ganjaran hasil daripada perbelanjaan mereka setiap bulan. Sewaktu promosi Referral sedang berlangsung, rakan anda juga boleh menerima ganjaran setinggi RM5. Cukup jimat untuk dapatkan minuman tealive pada separuh harga.

Berdasarkan apa yang dikongsikan, ForestONE percaya dalam sistem perbelanjaan komuniti dimana lebih banyak rakan anda berbelanja di ForestONE, lebih tinggi ganjaran yang akan diterima oleh anda. Pasti anda tidak sabar untuk menjadi yang terawal bukan?

3. Bilangan merchant jenama terkenal semakin bertambah

Selain berbincang mengenai aplikasi perbelanjaan yang menawarkan ganjaran hebat, pastinya rangkaian merchant yang ditawarkan antara yang ingin diketahui pengguna. Menerusi aplikasi ForestONE anda berpeluang berbelanja dan berjimat melalui rangkaian merchant melibatkan Starbucks, Giant, tealive, Petronas, Cold Storage dan Watsons sudah bekerjasama dengan ForestONE.

Bilangan merchant ini juga akan bertambah di masa akan datang. Pasti rambang mata anda dengan tawaran yang muncul di ForestONE nanti. Bermula 29 April ini, aplikasi ini sudah boleh digunakan di KK Mart seluruh negara untuk penjimatan lebih ketika membeli barangan di sana. Dalam erti kata lain, pembelian barangan runcit juga sudah boleh dijimatkan.

ForestONE sememangnya berbaloi untuk anda mula gunakan bermula hari ini. Sebelum ini, pemberian ganjaran tealive percuma pernah dibuat dengan hanya anda memberi referral code pada pengguna baharu sahaja.

Apa tunggu lagi, kami sangat syorkan untuk anda untuk mengetahui dengan lebih lanjut mengenai kenikmatan penjimatan dan faedah yang ditawarkan melalui aplikasi ini Sebarang info lanjut anda boleh ke laman Facebook rasmi ForestONE di sini.

P/S: Untuk muat turut aplikasi ForestONE, tekan di sini untuk pengguna Android dan di sini untuk pengguna iOS. Jom!


Aplikasi Ini Cetus Kontroversi Kerana Mampu Hasilkan Imej ‘Deepfake’ Yang Realistik

Jika sebelum ini, aplikasi seperti FaceApp tular dan menjadi ikutan netizen di Malaysia, namun kini muncul satu aplikasi terbaru iaitu ZAO. Aplikasi ini menggunakan Atificial Intelligence (AI) yang mampu menggantikan wajah individu persis selebriti atau sesiapa sahaja dalam sebuah klip video. Pada 1 September yang lalu, ZAO menjadi salah satu aplikasi yang paling banyak dimuat turun dan digunakan di China.

Aplikasi tersebut semakin dikenali apabila seorang pengguna media sosial @Allan Xia membuat bebenang di Twitter miliknya bercerita mengenai aplikasi ZAO dan bagaimana beliau menggunakan aplikasi tersebut serta memuat naik video yang telah dihasilkan untuk menggantikan wajahnya dalam setiap filem lakonan artis terkenal Hollywood, Leonardo Dicaprio.

In case you haven't heard, #ZAO is a Chinese app which completely blew up since Friday. Best application of 'Deepfake'-style AI facial replacement I've ever seen.

Here's an example of me as DiCaprio (generated in under 8 secs from that one photo in the thumbnail) 🤯 pic.twitter.com/1RpnJJ3wgT

— Allan Xia (@AllanXia) September 1, 2019

Taking this experiment to it’s inevitable conclusion. #KPop stans eat your heart out 😂 @weareoneEXO#Zao #AI #Deepfakes #Exo #baekhyun pic.twitter.com/YjNEbRP1G6

— Allan Xia (@AllanXia) September 2, 2019

Jika anda lihat pada video tersebut, individu hanya perlu menggayakan mimik wajah seakan pelakon dalam sesebuah filem dan hasilnya hampir menyerupai pelakon asal filem tersebut. Selain itu, video klip video tersebut boleh digunakan dan boleh di muat naik di mana mana media sosial pengguna. Malah terdapat banyak lagi video yang dikongsikan menggunakan aplikasi tersebut.

Berikutan daripada ‘posting’ tersebut, ramai pengguna media sosial memberikan komen, malah ada yang tidak bersetuju data peribadi mereka digunapakai sesuka hati.

This deepfake technology is so advanced that it's super scary

— Nicolasa (@not_1257) September 1, 2019

Interesting. But they had to train their AI on the clips, unlike Twitter, and China doesn't have anything like section 230 of the communications decency act, AFAIK. Seems pretty dubious to me.

— Ryan Black🎙PAX West🛫TGS🇯🇵 (@RyanJBlack) September 2, 2019

Namun, dengan banyaknya aplikasi sedemikian dihasilkan, maka akan wujud juga risiko kepada penggunanya. Antaranya, data peribadi pengguna bakal terancam kerana semasa proses pendaftaran akaun, pengguna perlu bersetuju untuk membenarkan dan mengizinkan ZAO mengguna pakai gambar mereka bagi tujuan pemasaran. Jadi, adakah anda bersetuju sekiranya gambar atau video milik anda digunakan oleh pihak tertentu untuk kepentingan mereka? Fikir fikirkan.

Di bawah kami listkan beberapa artikel yang sedang ‘hits’ di Vocket. Klik pautan di bawah ini.

Asif Mungkin Tidak Lagi Muncul Dalam ‘Drama Spontan’?

Lukisan ‘Pelukis Jalanan’ Berjaya Curi Perhatian Tuanku Dan Raja Permaisuri Agong

Starbucks Malaysia Lancar Koleksi Selendang Edisi Khas Bersama Naelofar


Aplikasi Ini Dedahkan Anda Kepada SOP Dan Info Pelancongan Terkini

Sejak banyak duduk rumah, mungkin dah ramai di kalangan kita yang lupa bagaimana mahu bercuti. Atau pernah terlintas adakah kita boleh bercuti seperti orang normal sebelum COVID-19 datang.

Persoalan-persoalan ini sebenarnya boleh ganggu jiwa kita yang nak berehat. Jadi disebabkan itu penting untuk semua orang peka dengan prosedur operasi standard yang telah ditetapkan oleh negara atau tempat yang kita mahu bercuti.

Dengan hanya satu ketikan, anda akan dibawa ke dalam dunia Lumi News – jenama aplikasi laporan berita yang mengumpulkan lebih 30 penerbit. Di sana anda akan dibawa kepada jawapan yang anda cari.

Dalam zaman serba laju. Kadang-kadang ada benda yang kita tertinggal, contohnya cerita apa yang tengah hangat sekarang. Disebabkan itu Lumi News Stack memudahkan pengguna dengan kompilasi artikel yang ‘mesti-dibaca’ untuk topik-topik tertentu.

Ia diletakkan dalam hanya satu ruang untuk memudahkan anda membaca. Artikel-artikel tersebut telah dipilih daripada pelbagai media, seperti The Vocket, News Straits Times, Berita Harian atau Free Malaysia Today.

Dengan membaca menggunakan Lumi News Stacks, pengguna akan melihat pelbagai informasi dari sudut dan perspektif lebih daripada 45 media di Malaysia. Ia juga memudahkan anda untuk berkongsi ke pelbagai jenis platform media sosial.

Antara contoh-contoh artikel untuk SOP semasa melancong.

Dengan kepelbagaian yang diketengahkan oleh Lumi News, anda akan mendapat akses penuh berita dalam pelbagai jenis bahasa, topik dan anda juga bakal menerima notifikasi apabila sesuatu topik yang anda ikuti di muat naik.

Direka dengan matlamat untuk membawa pembaca kepada berita yang lebih lancar selain daripada bergantung kepada media sosial, Lumi News Malaysia yang kini boleh dimuat naik di Play Store dan Apple App Store akan menghubungkan anda secara langsung kepada pelbagai jenis sumber berita yang dipercayai.

Anda bukan sahaja didedahkan dengan informasi mengenai pelancongan, tetapi lebih luas lagi. Perniagaan, politik, ekonomi, seni dan budaya serta banyak lagi topik-topik lain.

Buat anda yang juga pembaca setia The Vocket, muat turun sekarang aplikasi ini di Apple Store dan Play Store untuk mendapat laporan terkini yang dimuat naik oleh The Vocket.


Aplikasi Ini Membolehkan Anda ‘Sub’ Kerja Sekolah

Jika sebelum ini para pelajar perlu menanti untuk bertanyakan soalan atau penjelasan daripada pihak guru, kini tidak lagi. Hanya dengan ‘snap’ dan bertanya soalan yang bermasalah, para pelajar berpeluang mendapatkan jawapan secara terus. Itulah yang cuba dibawakan melalui aplikasi Snapask.

Melalui aplikasi ini, para pelajar berpeluang untuk bertanyakan soalan daripada mana-mana mata pelajaran bermula daripada peringkat rendah sehingga STPM dan tutor akan cuba menjawab soalan anda sebaik mungkin. Berikut merupakan penerangan ringkas mengenai aplikasi Snapask.

Bagi memudahkan anda, aplikasi membawakan konsep yang sama sepertimana Uber atau Grab dimana para tutor akan mencuba sedaya upaya untuk memberikan jawapan dan respon yang terbaik kepada para pelajar.

Oh ya, sudah pastinya setiap soalan yang ditanya adalah berbayar. Walaubagaimanapun, harga yang dicas pada kami sangatlah berpatutan. Para pelajar juga berpeluang untuk memberikan sama ada 5 bintang atau kurang bergantung kepada respon yang diterima. Best bukan jadi pelajar zaman sekarang?

Peluang terbaik buat anda atau kenalan anda yang ingin mencuba menjadi tutor, peluang ini sentiasa dibuka melalui Snapask. Penawaran subjek dan taraf pendidikan yang berbeza antara yang boleh anda cuba.

Anda juga berpeluang untuk menjadikan Snapask sebagai platform untuk meningkatkan kemahiran mengajar anda. Sememangnya peluang terbaik buat anda yang ingin menjadi tutor secara freelance sekaligus menjana pendapatan dengan cara interaktif.

Anda boleh muat turun aplikasi Snapask untuk mula menjadi pelajar atau tutor melalui platform Android dan iOS.

Pada pendapat anda mampukah aplikasi ini menjadi revolusi kepada kaedah tuisyen sedia ada dalam memberikan yang terbaik kepada keputusan terbaik murid-murid zaman kini.


Dua Orang Ini Mencipta Teman Lelaki Halimunan Untuk Perempuan Bujang

Adakah anda masih bujang? Ini mungkin penyelesaian bagi masalah anda atau mungkin ia akan memperlihatkan status bujang ini sebagai forever alone kelak. Pada 20 Januari 2015 yang lalu, teman lelaki halimunan telah dilepaskan oleh 2 orang pemuda hingga mengejutkan laman-laman web luar negara.

Ia bukan hantu, bukan manusia, dan juga bukan seekor haiwan! Hati-hati! Bunyinya agak pelik dan agak mengerikan.

Kerana ia adalah sebuah aplikasi! Ya, sebuah aplikasi yang diberi nama Invisible Boyfriend. Meskipun ia dinamakan sedemikian rupa. Anda masih boleh mencari teman wanita halimunan. Maka, berhati-hatilah! Dikhuatiri anda terjebak selepas ini pula.

Invisible Boyfriend dicipta oleh Matthew Homann dan Kyle Tabor ini telah menyatakan 3 kebaikan aplikasi ini untuk orang bujang di blog mereka iaitu:

Mereka berdua ini tidak mempunyai nasib yang baik dalam perhubungan. Mereka sering disoal tentang pasangan mereka oleh keluarga dan kawan-kawan. Maka, dalam keadaan kekecewaan dan sedikit terdesak itu telah mendorong mereka mencipta Invisible Boyfriend.

Anda perlu memilih jantina, mencipta nama, umur, dan karakter seseorang dan memilih wajah di ruangan yang telah disediakan seperti di bawah ini:

Ini adalah kemungkinan teman lelaki halimunan pilihan anda tadi:

Kemudian, anda boleh mula berkomunikasi dengannya selepas memberikan nombor telefon anda untuk dihubungi. Petikan-petikan di bawah ini dijumpai di internet oleh mereka yang telah menguji aplikasi ini:

Apabila diajukan soalan kepada Encik Homann tentang siapa disebalik aplikasi ini, jawabnya rahsia tetapi dia memberi petunjuk seperti ini:

“you can tell in many cases there’s a real person on the other end of the message.”

Teruja ke? Jangan teruja sangat sebab aplikasi ini dibuka untuk penduduk negara USA dan Kanada sahaja buat masa ini.

Apakah pendapat anda tentang aplikasi Invisible Boyfriend ini?

Nyatakan pendapat dan pandangan anda di ruangan komen di bawah ini atau di Facebook kami, The Vocket.

Sumber: Mashable, Business Insider I, Business Insider II

LIKE Facebook The Vocket hari ini untuk pelbagai artikel yang menarik.


Aplikasi iPhone Ini Bakal Kembalikan Nostalgia Anda Menggunakan iPod Classic

Masih ingatkah zaman dimana iPhone masih lagi belum diperkenalkan dan Apple iPod merupakan peranti pilihan buat mereka yang ingin mendengarkan muzik. Rekaannya yang unik serta penyediaan iPod click wheel antara yang membuatkan model ini kekal ikonik sehingga hari ini.

Terbaharu, difahamkan seorang pembangun aplikasi iOS iaitu Elvin Hu sedang membangunkan sebuah aplikasi dimana anda boleh menggunakan iPhone anda sepertimana iPod Classic. Bukan itu sahaja, aplikasi yang bakal dibangunkan ini turut dilengkapkan dengan paparan yang hampir sama seperti yang tersedia di iPod.

Turned my iPhone into an iPod Classic with Click Wheel and Cover Flow with #SwiftUI pic.twitter.com/zVk5YJj0rh

— Elvin (@elvin_not_11) November 27, 2019

Making an iOS music app that looks like Cover Flow in #SwiftUI… pic.twitter.com/29Nfil70I3

— Elvin (@elvin_not_11) November 9, 2019

Berita pembangunan aplikasi ini sekaligus membuatkan orang ramai teruja khususnya buat mereka yang pernah memiliki iPod Classic suatu ketika dahulu.

Walau bagaimanapun, difahamkan aplikasi ini masih tersedia untuk digunakan umum dan bakal dilancarkan di App Store pada penghujung Disember ini apabila sudah siap sepenuhnya.

Pada penghujung Mei lalu, Apple turut menawarkan kemaskini buat iPod Touch dengan cip pemprosesan A10 Fusion. Turut dikongsikan, sejarah iPod sepanjang 16 tahun diperkenalkan.

Apple Tawarkan Kemaskini Terbaru Buat iPod Touch Dengan Cip A10 Fusion

Selamat Tinggal iPod, Ini Sejarah Sepanjang 16 Tahun Sejak Mula Diperkenal Apple


Aplikasi KFC Malaysia Berikan Peluang Anda Tebus ‘Cheesy Wedges’ Secara Percuma

Sebelum ini KFC Malaysia telah mengumumkan kerjasama dengan Maybank untuk penggunaan QR Pay di restoran makanan segera tersebut. Hari ini satu lagi kejayaan telah dicapai oleh pihak KFC Malaysia apabila berjaya memperkenalkan aplikasi KFC Delivery melalui telefon pintar.

Kini tempahan makanan ke rumah akan menjadi lebih mudah dengan adanya aplikasi ini. Menariknya lagi pengguna boleh menebus cheezy wedges secara percuma apabila anda membuat pesanan melalui aplikasi ini.

Pengguna boleh memilih mod pembayaran sama ada bayaran secara tunai atau menggunakan kad kredit atau debit. Tag keluarga atau rakan-rakan anda untuk cuba aplikasi ini sekarang.


Aplikasi Kriptowang Luno Sedia Untuk Melabur Lebih RM25 Juta Kepada Ekonomi Malaysia

Melalui perbentagan Belanjawan 2019 yang dilangsungkan baru-baru ini, pihak kerajaan telah mengumumkan akan mengkaji dengan lebih lanjut mengenai penggunaan kriptowang di dalam negara.

Terbaru, Luno selaku syarikat penawaran aplikasi kriptowang mengumumkan bakal membuat pelaburan sebanyak RM25 juta ke ekonomi Malaysia bagi merancakkan lagi industri kriptowang.

Selain itu, difahamkan pihak Luno juga bakal membuka hab sulung mereka di Kuala Lumpur pada suku pertama 2019. Pembukaan hab ini bakal membuka lebih peluang buat orang ramai mengetahui dengan lebih lanjut mengenai penggunaan kriptowang.

Melalui pengumuman terbaru pihak kerajaan serta kerjasama daripada syarikat Luno, mungkin kita akan melihat perkembangan jual beli kriptowang yang lebih luas pada masa akan datang.


Aplikasi MMspot Pengendalian Mata Ganjaran Pertama Di Malaysia Telah Dilancarkan

MMspot kini telah dilancarkan secara rasmi di Malaysia dan MMspot merupakan sebuah Platform Ganjaran Digital dengan jutaan pengguna di rantau asia. Malah, aplikasi ini dapat memberi peluang kepada rakyat Malaysia dan pengunjung luar negara mendapat mata ganjaran melalui aplikasi tersebut.

Untuk pengetahuan anda, MMspot telah melancarkan pek permulaan dikenali sebagai ‘SATAY’ bagi penawaran penggunaan aplikasi ini secara eksklusif. Pengguna boleh melanggan pek permulaan ini dengan harga RM100 sahaja dan mendapat e-Baucar bernilai RM300.

Menariknya, e-Baucar ini boleh digunakan di platform-platform rakan kongsi MMspot. Melalui penggunaan e-Baucar di platform berkenaan, pengguna boleh meraih lebih banyak mata ganjaran. Pada masa yang sama, mata ganjaran terbabit boleh ditukar semula kepada e-Baucar dan pengguna juga boleh mendapatkan 10% rebat jika menggunakan e-Baucar tersebut.

Berikut adalah patform-platform rakan kongsi sedia ada di aplikasi MMspot:

1. Platform Beli-Belah Atas Talian – Mbooster e-Baucar (eVM)
2. Hiburan & Konsert – MacpiePro e-Baucar (eVP)
3. Platform Makanan & Minuman – JioBuddy e-Baucar (eVJ)
4. Hartanah – Ridgez e-Baucar (eVR)
5. Pendidikan – Evetag e-Baucar (eVE)
6. Platform Beli-Belah Di Luar Talian – JioJioGo e-Baucar (eVV)
7. Automotif – VeTag e-Baucar (VCV)
8. Pelancongan – GoTogether e-Baucar (eVT)

Selain itu, MMspot juga membantu mengendali dan menguruskan mata ganjaran bagi salah sebuah syarikat telekomunikasi terbesar di Malaysia iaitu Mcalls. Pengguna Mcalls boleh mendapat mata ganjaran sebanyak 7% jika tambah nilai secara sendiri.

Menarik bukan aplikasi ini? Jangan lua download aplikasi ini di telefon pintar anda. Untuk maklumat lanjut, anda boleh layari laman sesawang ini.


Domino’s Lakukan Perubahan Kecil Ini Dan Jualan Pizza Meningkat 19 Peratus

Jualan di Domino’s Pizza naik sehingga 19% dalam tempoh tiga bulan sehingga September apabila dibandingkan dengan pencapaian tahun lepas (2014) pada tempoh yang sama.

Ini semua gara-gara Domino’s Pizza menggunakan internet untuk melajukan lagi jualannya. Laman web, aplikasi mobile dan Apple Watch digunakan sepenuhnya sambil menjual pizza di kaunter premis.

Hasilnya, 3/4 jualan pizza adalah daripada pesanan melalui internet dan separuh daripadanya adalah melalui aplikasi mobil atau alat digital.

CEO Domino’s Pizza, David Wild menyatakan internet memudahkan pelanggan untuk memesan makanan dan itu membuatkan mereka memesan dengan lebih kerap.

Menurutnya lagi, kejayaan di UK ini adalah hasil daripada pelaburan yang mereka buat di dalam pasaran sebagai satu inisiatif e-dagang.

“Aplikasi kami telah dimuatturun lebih daripada 10 juta kali dan jualan melalui aplikasi kami telah melebihi jualan daripada desktop untuk pertama kalinya.” kata Wild.

Selain itu, sponsor program Hollyoaks selama 52 minggu setahun membantu jualan pizza walaupun di musim panas di mana orang lebih menyukai aktiviti BBQ berbanding memakan pizza.

Pesanan melalui telefon pula berterusan menurun dan kini 77% pesanan adalah melalui telefon mobil atau komputer berbanding tahun lepas hanya 35% pada tempoh yang sama.

Teknologi yang digunapakai oleh Domino’s Pizza ini membawakannya setapak ke hadapan berbanding para pesaing.

Pada tahun lepas, mereka memperkenalkan sistem pengenalpastian suara seperti Siri untuk mengambil pesanan melalui aplikasi. Pada awal tahun ini pula mereka memperkenalkan pesanan melalui Pebble dan jam pintar Android.

Domino’s Pizza Malaysia pula pernah melancarkan aplikasi mobil pada 2013.

LIKE dan FOLLOW Vocket di Facebook serta Instagram